Despre Yoga 

sau cum acest meşteşug lupta împotriva Ortodoxiei 



Fată de Ortodoxie, filosofiile orientale sunt căi spirituale de origine demonică, cu 
învăţături ateiste, naturaliste si panteiste, antropocentrice, retrograde (degradante), căci se 
opun progresului culturii si civilizaţiei prin iubire de Dumnezeu si de oameni. 

Preluate din lumea păgână, antică sau contemporană, filosofiile orientale sunt 
amestecate în practici sincretiste ca yoga, budismul, zen, ocultism, spiritism, satanism, 
astrologie, magie, vrăjitorie, arte marţiale, fachirismul, teosofie, meditaţie transcendentală, 
radiestezie, parapsihologie, etc. Multe din învăţăturile lor sunt asimilate în mişcarea 
masonică "New Age", care vine din occident si reprezintă cea mai organizată ofensivă 
ideologică îndreptată împotriva Ortodoxiei creştine. Dar, prin păstrarea si trăirea 
neîntreruptă a învăţăturii evanghelice si apostolice, Biserica Ortodoxă, însuşi Domnul 
Dumnezeu si Mântuitorul nostru Iisus Hristos, va surpa toate înşelăciunile diavolului, si 
nici aceste "porţi ale iadului (asiatic) n-o vor putea birui". 



Comparaţie între Ortodoxie si filosofîile orientale 



Temei comparativ 


Ortodoxie 


Yoga 


1. fondul doctrinal 


teologie creştină 


antropologie 


2. originea istorică, 
dogmatică si mistică 


prin revelaţie dumnezeiască 


compoziţie omenească (mituri, legende atemporale) 


3. ţinta credinţei 


unirea iubitoare cu Dumnezeu prin Hristos 


dizolvarea persoanei umane în neant (nirvana = vid) 


4. subiectul credinţei 


Dumnezeu Unul în flintă si întreit în Persoane 
(monoteism personalist) 


divinitate cosmică impersonală (panteism) 


5. creaţia 


actul real al manifestării dragostei dumnezeieşti intra- 

treimice 


emanaţie din fiinţa absolută (confundată cu ea), iluzie (maya) din care "evoluează" 

făpturile pînă la desăvîrsire 


6. omul 


chipul lui Dumnezeu, capabil de asemănare cu El 


stadiu mai "evoluat" al făpturii 


7. existenta 
omenească 


libertate si responsabilitate 


necesitate, predestinatie absolută 
si definitivă (karma) 


8. sufletul omenesc 


suflare a lui Dumnezeu peste trup, care-1 face viu 


emanaţie din fiinţa absolută 


9. viata omenească 


dată ca dar de Dumnezeu, începînd cu zămislirea în 

pîntecele mamei 

(si trup si suflet), potenţială de veşnicie prin credinţa în 

Iisus Hristos, Fiul si Cuvîntul lui Dumnezeu 


stare a "evoluţiei" naturale, mecaniciste 


10. moartea 


unica, trecerea de la viata la onviere, la starea de migrarea sufletului dintr-un trup în altul (reîncarn are, metempsihoză) necesară 
comuniune cu Dumnezeu si cu sfinţii Săi unei purificări si 

perfecţionări continue 


11. păcatul 


căderea omului din harul si comuniunea cu Dumnezeu, nu ar exista păcat, ci o soartă (karma) care dictează implacabil acţiunile viitoare 
prin ispita diavolului (moralitatea este raportată nu la standardul divin ci numai la unul uman) 


12. ridicarea din 
păcat 


pocăinţă, fapte bune, ompăcare cu Dumnezeu si cu 
oamenii 


asceza si cunoaştere autonomă si individuală, care face omul să "evolueze" fără 

nici un scop comunitar 


13. mintuirea omului în Biserica lui Iisus Hnstos, Care este Dumnezeu 

întrupat om, prin unirea cu El î n chip tainic 


eliberarea, ieşirea dintr-un lanţ de reî ncarnări dictat de karma (pseudo- 
automîntuire) printr-o "iluminare" în cunoaştere, nu prin iubire 



14. scopul credinţei 


mBntuirea omului, învierea cu trupul si transfigurarea lui 

prin unirea cu Sfîntul Trup si Sînge al Domnului Iisus 

Hristos Cel înviat si înălţat la ceruri 


anularea persoanei prin dizolvarea ei într-o masă cosmică impersonala (nirvana = 

neantizare), sinucidere spirituală 


15. efectul credinţei 


restaurarea omului ca persoană capabilă de iubire 

dumnezeiască prin unirea si asemănarea cu Hristos, 

îndumnezeirea prin Duhul Sfînt al iubirii intratreimice 


creştere continuă a puterilor prin efortul individual de "energizare" a centrilor de 

forţă 


16. expresia credinţei bucuria învierii lui Hristos însuşită de flecare credincios 

în Biserica Lui 


pesimismul individual al suferinţei si al morţii 


17. cultul credinţei 


bun simt natural, sporit întru sfinţenie si comuniune de 
iubire cu Hristos prin rugăciune în Biserica Lui 


meditaţie filosofică la sine, la natură, acte nenaturale, magice, chiar imorale 

(repetări continue de formule-mantra, concentrare îndelungată asupra unor figuri 

geometrice-yantra, autosugestie, autohipnoza, poziţii dobitocesti-asane, desfrînare- 

tantra) 


18. limbajul credinţei 


personalist-comunitar, ca mijloc de comunicare a iubirii, 
de îmbogăţire a existentei interpersonale 


tehnic, gnostic, dialectic, lipsit de orice urmă de exprimare a iubirii 


19. simbolismul 
credinţei 


forme văzute, prin care se revarsă harul dumnezeiesc în 
Biserică, fiind chipul celor cereşti 


mijloace ajutătoare în cunoaştere, idolatrizate 


20. virtuţi esenţiale si 
definitorii 


smerenia si iubirea de Dumnezeu si de semeni 


iubirea de sine (considerat dumnezeu-brahman) si cunoaşterea autonomă 


21. ierarhia 
credincioşilor 


comunitară, întemeiată de însuşi Hristos prin Sfinta 
Taină a Preoţiei 


individuală, pe baza meritelor si performantelor dobîndite prin efort egoist 


22. extazul 


starea de trezvie si nepătimire primită ca dar de la stare de transă, inconştientă, beatitudine egoistă căutată ca un scop în sine 
Dumnezeu, pe măsura creşterii comuniunii cu El 


23. minunile 


arătarea slavei si puterii lui Dumnezeu, prin slujitorii Săi manifestări ale "performantelor" omeneşti, demonstraţii de forţă (circ), expresia 
sfinţiţi, cu scopul de a chema la pocăinţă pe cei mîndriei si lăudăroseniei omeneşti 
necredincioşi 


24. vederea celorlalte 
căi spirituale 


erezii sau rătăciri de la Adevărul deplin revelat în Iisus expresii ale voinţei divine, care duc în acelaşi loc, avînd doar particularităţi de 
Hristos, si păstrat în Biserică epocă si de cultură 


25. inspiraţia 
învăţăturii 


Dumnezeu însuşi, Iisus Hristos Care conduce Biserica vrăjmaşul mîntuirii omului, "tatăl minciunii", diavolul, care-i împinge pe toţi 
prin Duhul Sfînt spre unirea în veşnicie cu El adepţii lui la mîndrie, egoism, închidere sufletească, deznădejde 



Falşii vindecători ai zilelor noastre 
un răspuns ortodox 



Motto: 

"Ei (preoţii) trebuie să înveţe pe poporul Meu a deosebi ce este sfînt de ce nu este sfînt si să le lămurească ce 
este curat si ce este necurat. In pricinile nehotărîte, ei trebuie să ia parte la judecată si vor judeca după 
asezămintele Mele si legile Mele vor păzi... "(Iezechiel 44.23-24) 



Să luăm aminte! "... mulţi prooroci mincinoşi se vor scula si vor amăgi pe mulţi" (Matei 24.11). 

Cuvintele Mîntuitorului nostru Iisus Hristos avertizează întreaga omenire despre pericolul căderii în 
amăgirea spirituală pe care diavolul, de la-nceput, a urmărit s-o realizeze pe pămînt. Cu atît mai actuale sunt 
aceste cuvinte în zilele noastre cu cît diavolul si-a înmulţit metodele satanice de amăgire, căci "diavolul umblă, 
răcnind ca un leu, căutînd pe cine să înghită" (1 Petru 5.8). 

In confuzia generală a lumii de azi, cînd valorile sunt amestecate si răsturnate în fel de fel de sincretisme 
filosofic-spiritiste, apariţia unei cărţi trece aproape neobservată de lumea oficială a culturii si spiritualităţii 
romînesti. Fără să aibă binecuvîntarea Bisericii "Dumnezeului celui viu, stîlp si temelie a adevărului" (ITimotei 
3.15), si deci acreditarea cea mai autorizată în fata publicului cititor, cartea "Icoane făcătoare de minuni si 
vindecători din Romînia", apărută la Total Press în 1997, este o veritabilă capcană pentru creştinul ortodox, care 
mai caută uneori "semne si minuni" pentru întărirea sa în credinţă. 

Cu toate că mulţi romîni se declară creştini ortodocşi, care tin la tradiţia si cultura noastră strămoşească, 
evlavia majorităţii dintre ei este deviată spre false forme de credinţă. Mai mult, există amestecată în motivaţia 
lor religioasă o anumită obsesie terorizantă a farmecelor si a făcăturilor necurate, care deseori îi paralizează în 
demersul lor raţional si conştient către Dumnezeu. Iubirea lui Dumnezeu, liberă si conştientă, astfel, este 
dispreţuită si chiar înlocuită cu o relaţie contractuală cu El, relaţie marcată pregnant de o frică de natură ocultă. 



Exemplificare 

Precum ştim, diavolul, în setea lui neostoită de a amăgi pe toţi oamenii, îsi întinde mereu răutăţile sub 
masca binelui, încercînd prin această stratagemă să-i abată de la calea Adevărului si a Vieţii, pe căile multe ale 
minciunii si ale pierzării. Exact asa se petrec lucrurile si cu cartea sus numită. Cu o copertă atrăgătoare, ce 
prezintă 16 frumoase iconiţe ortodoxe, care fură ochiul (precum Evei în rai) omului neatent si la ceea ce e 
dincolo de aparente, cartea pare la exterior unicul ghid (apărut pînă acum) al bisericilor si mănăstirilor "mai 
făcătoare de minuni" din tară. In realitate însă, cartea cuprinde "Ghidul moaştelor, icoanelor, vindecătorilor si 
ocultiştilor din Romînia"(vezi pag.l). Ne-am întrebat firesc, ca orice creştin ortodox sănătos: "ce însoţire are 
dreptatea cu fărădelegea? Sau ce împărtăşire are lumina cu întunericul? Şi ce învoire este între Hristos si Veliar 
sau ce parte are un credincios cu un necredincios? Sau ce înţelegere este între templul lui Dumnezeu si idoli?" 
(2 Corinteni 6.14-16). 

Deşi nu este prima carte în care diavolul încearcă răstălmăcirea unor învăţături dumnezeieşti din 
Biserică, ne miră totuşi obrăznicia cu care autorii (care în prefaţă vorbesc la plural, iar în final semnează sub un 
singur nume " lucru prin care îsi arată iresponsabilitatea lor publică) se erijează în autorităţi spirituale care 
validează si promovează minuni si "făcători de minuni", autorităţi considerate de ei mai presus de Biserica 
însăşi. Intrucît sunt amestecaţi printre "vindecători", alături de alţi paranormali (insuflaţi nu de Duhul lui 
Dumnezeu), si cîtiva Părinţi duhovniceşti ai Ortodoxiei contemporane, ne simţim obligaţi să demascam aceste 

grave ofense aduse Bisericii si credinţei noastre ortodoxe. Pornind de la cîteva exemple flagrante de viclenii 
demonice folosite de autori, prezente în carte, dincolo de suprafaţa ei aparentă, vom aborda mai pe larg tema 
falşilor vindecători ai zilelor noastre: 



1. De la bun început trebuie să semnalăm prezenta unei intenţii necurate în chiar titlul lucrării ("Icoane 
făcătoare de minuni si vindecători din Romînia"): punerea laolaltă a minunilor săvîrsite în Biserică si a celor 
săvîrsite în afara Bisericii. Adică (diavolul) vrea să sugereze ideea că minunile ar avea aceeaşi provenienţă - 
"Miracolele le face Cerul. "(pag. 6) - , certificînd valabilitatea minunilor mincinoase prin amestecarea lor cu cele 
dumnezeieşti. Bineînţeles, nu toate minunile petrecute la Biserică, date ca exemplu de autori în carte, sunt 
propriu-zis minuni. Unele sunt lucruri fireşti petrecute cu oameni care au avut impresia unei intervenţii 
supranaturale speciale în viata lor. Altele, sunt chiar intervenţii diavoleşti de-a dreptul (cînd cei ce le săvîrsesc 
sau le primesc folosesc nişte practici neortodoxe). Ori, în realitate, miracolele nu le face acelaşi autor, nu sunt 
manifestări ale aceluiaşi duh. Lucrul este limpede sesizabil, căci minunile pe care le face Duhul Sfînt în 
Biserică nu sunt produsul automat al vreunei vrednicii si metode omeneşti, ci sunt intervenţii în dar ale lui 
Dumnezeu; ele solicită din partea omului (si îl conduc pe acesta la) dreapta credinţă, la smerenie si iubire 
creştină. Falsele minuni sunt expresii ale ereziei, mîndriei si egoismului. Intenţia diabolică pune în comun 
sfintelor moaşte, icoane si rînduieli bisericeşti, pe de o parte, si vindecătorilor, ocultiştilor si metodelor lor 
spiritiste, pe de altă parte, efectuarea de minuni sensibile la nivel fizic, ca si cum s-ar zice că minunile vin de la 
acelaşi dumnezeu. 



2. Apoi, în prefaţa "Oamenii si energiile subtile", "redacţia", sub aceeaşi inspiraţie demonică, elogiază apariţia 
si la noi în tară a "terapiilor complementare", apariţie care "sunt o probă că omenirea a intrat într-o nouă eră" 
(!New Age, nu?) (pag. 5). Bolile pe care le au oamenii în acest timp modern nu ar mai fi cauzate de păcatele lor 
(cum învaţă Biserica), care cu ochiul liber se vede că s-au înmulţit peste măsură, ci ar fi doar nişte dezechilibre 
ale "energiilor care ne alcătuiesc, (iar) reechilibrarea energiilor o pot face cei înzestraţi cu har vindecător. 
Miracolele le face Cerul. "(pag. 6) Sfintele moaşte, icoanele si vindecătorii paranormali n-ar mai fi atunci decît 
"canale prin care comunicăm cu Cerul, canale prin care ne adaptăm legilor Universului." (pag. 6) Valoarea 
infinită si libertatea persoanei umane este strivită aşadar (în concepţia confuză panteistă a autorilor acestei cărţi) 
de legile si energiile impersonale ale omului si ale cosmosului idolatrizat. Omul n-ar mai fi persoană - creaţia 
minunată ("după chipul Lui") a lui Dumnezeu cel Personal si iubitor de oameni, ci un produs "energetic" al 
"evoluţiei karmice" (ca-n păgînismele antice orientale), care nu se poate ridica deasupra legilor fixe ale 
universului. 



3. Autorii recunosc că, deşi unii paranormali afirmă că "nu-si transformă în afacere harul dăruit de Divinitate" 
(pag. 1 14), tratînd gratis pacienţii, alţii tratînd "indiferent de plată" (pag. 144), iar alţii afirmînd că "pentru 
şomeri, handicapaţi, pensionari, studenţi si elevi practică o reducere de 20% din costul tratamentelor" 
(pag. 142), există totuşi si vindecători "neaveniţi si impostori", "avizi de bani (si) avizi să-i stăpînească pe alţii", 
cărora însă "Cerul le ia pînă la urmă harul." (pag. 5) Din cauză că aceştia nu pot fi reperaţi uşor (de ei), autorii 
avertizează pe cititori că "nu ne asumăm răspunderea în ceea ce priveşte reuşita tratamentului (, si) ne declinăm 
orice responsabilitate fată de preturile practicate" (pag. 6) de cei popularizaţi în carte. Cu alte cuvinte, autorii îi 
popularizează pe aceşti vindecători (credibili), dar se disculpă din start de orice eventuală acuză că ar fi în 
complicitate cu ei si că ar induce lumea în eroare. Totuşi, sunt mii de oameni care ne mărturisesc faptul că unii 
din aceşti vindecători i-au înşelat, si nu doar de încredere ci încă de mulţi bani. Falşii vindecători spun că 
tratamentul lor nu poate avea efect decît dacă mergi cel puţin 10 şedinţe la ei. Vă daţi seama ce înseamnă 
10x200.000 lei (cel puţin!), si asta de la un singur client... 



4. Sunt enumerate cîteva din cele mai cunoscute biserici si mănăstiri ortodoxe, în care s-ar face minuni mai 
multe decît în celelalte, într-un mod care nu face deloc cinste Ortodoxiei însăşi. Perspectiva prin care sunt 
privite Sfintele moaşte, icoane si rînduieli ale Bisericii este una strict antropocentrică si juridică, ca si cum 
Dumnezeu nu ar mai avea loc în ele, ca si cum Dumnezeu nu ar lucra totdeauna si pretutindeni cu aceeaşi 

putere, în deplină libertate, ci ar fi constrîns să răspundă automat cu minuni cînd omul respectă un anumit ritual 
fixist (neortodox prin definiţie). Astfel, în prezentarea unor biserici sunt afirmate unele inovaţii liturgice (străine 
de Ortodoxie, si care îsi au mai degrabă originea în magie si vrăjitorie) precum: "slujbe de dezlegare a 
cununiilor, exorcizări speciale, ritualuri pentru întoarcerea lucrurilor furate, deschiderea Sfintei Evanghelii, 
folosirea de talismane de binefacere", s.a.. 



5. Unora dintre Preoţii Bisericii, prin linguşire, li se acordă faima de "om cu mare har, sfătuitor excepţional, 
specialist în demonologie, duhovnic vestit, cu darul clarviziunii...". Este pus aşadar în centru nu Dumnezeu 
Care lucrează prin slujitorii Săi, ci omul. Nici un slujitor al lui Dumnezeu nu se bucură cînd i se face o reclamă 
mincinoasă, si încă de oameni nu limpede definiţi dogmatic. Cum au îndrăznit să-i bage pe Părinţii Bisericii 
"într-o aceeaşi oală" cu proorocii lui Antihrist? Pe cine au întrebat înainte de a-i trece într-o listă cu toţi înşelaţii 
veacului pe Părinţii Teofil, Sofian, Arsenie si Cleopa? Doar este binecunoscută poziţia lor fermă pe temelia si 
în hotarele Ortodoxiei, fără nici o tolerantă în materie de dogmă si de practică religioasă. La unison Părinţii 
Bisericii au respins orice analogie (, orice amestec, si orice adăugare) din păgînism (vrăjitorie, parapsihologic, 
bioenergie) la învăţătura si cultul Ortodoxiei. Este totuşi regretabil faptul că unii "popi" mai amestecă 
Evanghelia cu ocultismul, primind în biserică pe unii care fac radiestezie, yoga si alte practici demonice, sau 
participînd la acţiuni "de binefacere" alături de ei. 



6. La capitolul "Societăţi, fundaţii si organizaţii care au ca obiect de studiu si ca activitate parapsihologia", 
autorii aduc o altă ofensă Bisericii. Pe lîngă grupuri clar definite pe linia ocultismului si a filosofiilor sincretiste, 
este prezentată, fără a avea absolut nici o legătură cu parapsihologia, cu sugestia, cu tehnica radiantă, cu 
bioenergia si cu psihotronica (ce denumiri pompoase!), "Asociaţia medicilor si farmaciştilor creştini ortodocşi 
Sfîntul Pantelimon", asociaţie care funcţionează pe lîngă Mitropolia Iaşi. Apoi, în cadrul prezentării Fundaţiei 
Casa Speranţei, care se ocupă de recuperarea copiilor cu handicap neuro-psiho-motor, stă scris că "la realizarea 
acestor tratamente participă voluntar medici, bioenergoterapeuti, preoţi" (pag. 170). Iată o altă dovadă de 
viclenie drăcească ce atacă cinstea si sfinţenia Ortodoxiei. Este ca si cum ai zice că ce nu poate face Biserica si 
medicina face parapsihologia. Ba, sunt promovate printre metodele de medicină complementară si 
"urinoterapia, cristaloterapia" (pag. 168), lucruri clar degradante pentru orice om raţional. 



7. în capitolele "Vindecători" si "Ocultişti", sunt efectiv ridicaţi în slăvi impostorii si practicile demonice pe 
care ei le promovează. Astfel, enumerăm si noi cîteva din denumirile metodelor oculte folosite de aceştia, în 
speranţa că cine le va retine (cît de cît) va sti pe viitor să se ferească pe sine si să-i ferească si pe alţii de 
asemenea forme moderne de înşelare satanică: divinaţia, meditaţia creştină mulţi- si extra-dimensională, 
teosofia (iată cum e luat numele lui Dumnezeu în desert), antroposofia, magia (albă sau neagră), vrăjitoria, 
bioenergia, radiestezia, parapsihologia, astrologia (horoscopul), yoga, ocultismul, spiritismul, ghicitul (în: 
palmă, cafea, bobi, cărţi, rhune, stele, orice), geomantia, necromantia, hipnoza, autoscopia, visele si vedeniile în 
transă, clarviziunea, vederea viitorului (în sănătate, în familie, în afaceri chiar), telepatia, telekinezia, dezlegarea 
de cvantoprograme-? (deochi, vrăji, blesteme, etc), comunicarea codificată cu "fiinţe de aer" (sau cu fiinţe din 
Shambala sau din alte lumi astrale-?), dialogul cu OZN-uri, metoda Silva, tratamentul la distantă (pe baza 
fotografiei, a vreunui obiect, sau a glasului prin telefon), s.a. (din nefericire încă multe). 



8. în capitolul "Cum puteţi recunoaşte răul si cum puteţi lupta împotriva lui", din nou autorii fac elogiul 
demonismului. Astfel, răul din viata unui om este pus aproape total pe seama farmecelor, si nu a păcatelor 
proprii pentru care mustră Dumnezeu ca omul să revină prin pocăinţă la calea dreptăţii. De aceea, soluţia 
propusă este "stabilirea diagnosticului si acest lucru îl poate face cel mai bine un ocultist. Odată ce v-ati lămurit 
care este natura răului care vă atacă, nu mai aveţi de făcut decît să mergeţi la tămăduitorul cel mai potrivit" 
(pag. 175). Adică Biserica nu ar avea nici o treabă în eliberarea omului din robia răutăţii. Vina si 
responsabilitatea răului n-o mai are omul, care prin păcate s-a despărţit de Dumnezeu, de a Lui voie si sfinţire, 
ci altceva din afara lui, "atacul psihic, acţiunea spiritelor malefice, legile karmice-?, (ba chiar) tranzitele 

planetelor" (pag. 177). Soluţia aceasta se vede limpede că nu este deloc creştină, întrucît nu face deloc apel la 
învăţătura si practica Bisericii - Trupul lui Hristos. Sunt promovate reîncarnarea si fatalismul predestinationist 
al astrologiei, concepţii clar anticreştine. Oricum cartea recunoaşte că, totuşi, pentru unele probleme 
(exorcisme, blesteme de neam si false legături de rudenie-?) "cele mai eficiente metode sunt slujbele la biserică, 
dezlegările, etc." (pag. 186). 



9. Mulţi ocultişti îsi oferă serviciile zilnic, însă, printre ei mai este cîte unul "foarte credincios, (care) nu 
ghiceşte niciodată în zilele de post si de sărbători religioase" (pag. 149). Se vede clar, deci, cu ce viclenie îsi 
afişează "credinţa", ca să-i păcălească pe cei neinstruiţi, inoculîndu-le ideea diabolică că ghicitoria ar fi de la 
Dumnezeu. Gama de servicii oferite este foarte mare: de la izgonirea durerilor si a bolilor, pînă la prezicerea 
viitorului, de la găsitul obiectelor furate sau pierdute pînă la ascensiune profesională si prosperitate financiară. 
Cu asemenea oferte de succes diavolul încearcă să-i atragă pe oameni în apostazie, în neascultarea fată de 
Dumnezeu Cel Viu si de Biserica Lui dreptmăritoare. Noi, însă, să nu uităm că diavolul 1-a ispitit pe 
Mîntuitorul Hristos zicîndu-i "acestea toate (împărăţiile lumii si slava lor) Ţi le voi da Ţie, dacă vei cădea 
înaintea mea si Te vei închina mie. Atunci Iisus i-a zis: Piei, satano, căci scris este: "Domnului Dumnezeului 
tău să te închini si Lui singur să-I slujeşti"." (Matei 4.9-10) "Pentru că ce-i va folosi omului, dacă va cîstiga 
lumea întreagă, iar sufletul său îl va pierde? Sau ce va da omul în schimb pentru sufletul său?" (Matei 16.26). 
Cu aceleaşi ispite, aşadar, diavolul vrea să fure ochii si minţile oamenilor azi prin tot felul de vicleşuguri 
satanice, deviindu-i atenţia de la comoara infinită a sufletului (mîntuirea veşnică în împărăţia lui Dumnezeu) 
spre trup si spre lumea exterioară pămîntească. 



învăţătura ortodoxă 

Omul nu este nici doar trup, nici doar suflet, si nici doar juxtapunerea lor, ci este o fiinţă unitară psiho- 
somatică, o fiinţă personală frumoasă, zidită de Dumnezeu "după chipul Său" (Facere 1 .27) cel veşnic viu; 
datorită acestei "negrăite legături dintre suflet si trup", stările sufleteşti se manifestă în trup si reciproc. 
Dumnezeu doreşte cu mare dor ca omul să fie si "după asemănarea Sa" (Facere 1 .26), adică să trăiască viata lui 
Dumnezeu, viata veşnică si fericită a comuniunii dumnezeieşti; iar această desăvîrsire omul n-o poate trăi 
departe de Dumnezeu, în afara Dumnezeului Celui Viu si iubitor de oameni. Omul nu-si este luisi izvor al 
vieţii, ci a primit viata ca dar infinit de la Dumnezeu Cel Viu si de viată dătător, de aceea starea vieţii lui (de 
plinătate sau de împuţinare) este dată de relaţia lui cu Dumnezeu. Cu cît omul se uneşte mai mult prin iubire (ca 
sinteză a tuturor virtuţilor) cu Ziditorul Său, cu atît unitatea fiinţei sale se întăreşte prin prezenta harului divin, 
cu atît trăieşte mai intens viata dumnezeiască, cu atît devine mai mult "părtaş dumnezeieştii firi" (2 Petru 1.4). 
Aşadar, si trupul devenind "templu al Duhului Sfînt" (1 Corinteni 6.19), se înduhovniceste, se umple de har, 
ridicîndu-se peste limitările firii create. 

Sănătatea reprezintă, astfel, starea naturală de viată spirituală si organică, în care toate puterile sufleteşti 
si trupeşti ale omului lucrează potrivit poruncii si scopului lui dat de Dumnezeu în firea lui, cînd 1-a creat. 
Sănătatea este creşterea continuă a vieţii omeneşti în harul dumnezeiesc, în viata veşnică. Dacă omul respectă 
legea lui Dumnezeu, si în plan spiritual si în plan organic, viata lui rămîne unitară si în armonie interioară. 
Atunci sufletul si trupul sunt în starea lor firească de sănătate, de armonie cu Dumnezeu si cu lumea exterioară. 

Păcatul, ca răzvrătire voită fată de Dumnezeu, înseamnă depărtarea de la Izvorul vieţii, si deci o 
împuţinare a vieţii, o moarte (întîi spirituală si morală apoi chiar si fizică). Stricarea relaţiei cu Dumnezeu prin 
păcate dereglează întreaga fiinţă umană: voinţa slăbeşte, raţiunea se întunecă, afectivitatea se murdăreşte cu 
senzaţiile plăcerilor păcătoase, instinctele naturale se pervertesc, simţurile îsi pierd claritatea, iar trupul îsi 
modifică comportamentul metabolic. Urmările păcatului, dezechilibrele sufleteşti si fizice, se derulează apoi în 
timp, uneori mai scurt, alteori mai lung. Asa se instalează în fiinţa umană boala si moartea, ca urmare a 
păcatului. Patimile sufletului si bolile trupului, ca tulburări ale stării fireşti de sănătate, însă, nu pot fi tratate 
separat si unilateral, prin metode mecaniciste, cum ai repara un ceas umblînd la rotita care nu mai merge bine, 
ci la vindecarea întregii lui fiinţe omul trebuie să participe conştient, să conlucreze cu harul divin dacă vrea să 
se vindece deplin si nu doar pentru viata aceasta pămîntească. Restaurarea firii umane a săvîrsit-o obiectiv 
Mîntuitorul Iisus Hristos, Fiul si Cuvîntul lui Dumnezeu întrupat, iar subiectiv, fiecare credincios si-o poate 



Impropria prin credinţa întru El, prin unirea tainică prin har cu El, Care ne-a spus: "Eu sunt vita, voi sunteţi 
mlăditele. Cel ce rămîne întru Mine si Eu în el, acela aduce roadă multă, căci fără Mine nu puteţi face nimic." 
(Ioan 15.5). După căderea în păcat a protopărintilor, întreg neamul omenesc suferă consecinţele îndepărtării de 
Dumnezeu: boala si moartea. De aceea, bolile (si sufleteşti si trupeşti) au între cauzele si condiţiile lor 
provocante si favorizante o importantă componentă dată de păcate. Noi, oamenii, si chiar lumea întreagă, astăzi 
suferim mai mult ca oricînd în istorie de pe urma păcatelor noastre si ale înaintaşilor noştri, dar, aproape 
totdeauna, nu vrem să recunoaştem că "noi primim cele cuvenite după faptele noastre" (Luca 23.41). Ca si 
atunci la început, în rai, omul, în mîndria sa, nu-si recunoaşte păcatul său, si încearcă sa dea vina doar pe cauze 
exterioare lui (Adam a dat vina pe Eva, Eva pe diavol, azi omul zice că se simte rău că alţii i-au făcut farmece, 
etc), nevrînd să-si asume responsabilitatea si urmările propriilor fapte păcătoase. Dumnezeu, însă, infinit 
iubitor de oameni, Care nu vrea "moartea păcătosului, ci ca păcătosul să se întoarcă de la calea sa si să fie viu" 
(Iezechiel 33.1 1), îl caută pe omul căzut în păcat ("Adame, unde eşti?" " Facere 3.9) si-1 cheamă la pocăinţă, la 
îndreptare, la învierea din moartea păcatului. De aceea, Dumnezeu mai si mustră, mai si mîngîie pe oameni, 
prin încercări ca să-i aducă la calea mîntuirii. Recunoaşterea păcatelor si asumarea luptei (cu păcatul, cu 
urmările lui, cu diavolul cel ucigaş de oameni) pentru mîntuire, prin răbdarea încercărilor si prin rugăciunea 
către Dumnezeu, reprezintă din partea omului primul lui pas spre vindecare. Căci suferinţa trupului o dă 
Dumnezeu oamenilor (cu îngăduinţă nu cu răzbunare) tocmai ca un prilej de pocăinţă, ca măcar răbdîndu-o cu 
"duh umilit" (Psalmul 50.18), să primească mîntuirea si cununa biruinţei. Dacă păcatul este o pornire iraţională 
de plăcere (omul caută plăcerea de dragul ei), revenirea din păcat se face prin asumarea durerii, prin cruce, prin 
lupta cu ispita hipnotică a plăcerii, printr-o asceză si sufletească si trupească. 

"De nu te vei sili să împlineşti toate cuvintele legii acesteia, care sunt scrise în cartea aceasta si nu te vei 
teme de acest nume slăvit si înfricoşător al Domnului Dumnezeului tău, atunci Domnul te va bate pe tine si pe 
urmaşii tăi cu plăgi nemaiauzite, cu plăgi mari si nesfîrsite si cu boli rele si necurmate; va aduce asupra ta toate 
plăgile cele rele ale Egiptului, de care te-ai temut si se vor lipi acelea de tine. Toată boala, toată plaga scrisă si 
toată cea nescrisă în cartea legii acesteia, o va aduce Domnul asupra ta, pînă vei fi stîrpit." (Deuteronom 28.58- 
61) 

"Vezi că Dumnezeu vorbeşte cînd într-un fel, cînd într-alt fel, dar omul nu ia aminte. Şi anume, El 
vorbeşte în vis, în vedeniile nopţii, atunci cînd somnul se lasă peste oameni si cînd ei dorm în aşternutul lor. 
Atunci El dă înştiinţări oamenilor si-i cutremură cu arătările Sale ca să întoarcă pe om de la cele rele si să-1 
ferească de mîndrie, ca să-i ferească sufletul de prăpastie si viata lui de calea mormîntului; de aceea, prin 
durere, omul este mustrat în patul lui si oasele lui sunt zguduite de un cutremur neîntrerupt. Pofta lui este 
dezgustată de mîncare si inima lui nu mai pofteşte nici cele mai bune bucate. Carnea de pe el se prăpădeşte si 
piere si oasele lui, pînă acum nevăzute, îi ies prin piele. Sufletul lui vine încet, încet spre prăpastie si viata lui 
spre împărăţia morţilor. Dacă atunci se află un înger lîngă el, un mijlocitor între vii, care să-i arate omului calea 
datoriei, Dumnezeu Se milostiveste de el si zice îngerului: "Izbăveste-1 ca să nu cadă în prăpastie; am găsit 
pentru sufletul lui preţul de răscumpărare!". Atunci trupul lui înfloreşte ca în tinereţe si el vine înapoi la zilele 
de la începutul vieţii sale. El se roagă lui Dumnezeu si Dumnezeu îi arată bunătatea Sa si-i îngăduie să vadă fata 
Sa cu mare bucurie si astfel îi dă omului iertarea Sa. Atunci omul priveşte peste semenii săi si zice: "Păcătuisem 
si călcasem dreptatea, dar n-am fost pedepsit după faptele mele. Căci El a izbăvit sufletul meu ca să nu treacă 
prin strîmtorile morţii si ochii mei văd încă lumina". Iată toate acestea le face Dumnezeu de două ori, de trei ori 
cu omul, ca să-i scoată sufletul din pieire si ca să-1 lumineze cu lumina celor vii." (Iov 33.14-30) 

"Dar Tu ierţi tuturor, că toate ale Tale sunt, Stăpîne, iubitorule de suflete. Duhul Tău cel fără stricăciune 
este întru toate. Pentru aceea pedepseşti cu măsură pe cei care cad si, cînd păcătuiesc, le deschizi ochii si-i 
dojeneşti, ca să se lase de răutatea lor si să creadă întru Tine, Doamne." (Sirah 1 1.26-12.2) 

Vindecarea autentică, sufletească si trupească deopotrivă, aşadar, o dă numai Dumnezeu cînd voieşte El, 
"Cel ce curăteste toate fărădelegile tale, Cel ce vindecă toate bolile tale, Cel ce izbăveşte din stricăciune viata 
ta, Cel ce te încununează cu milă si cu îndurări" (Psalmul 102.3-4). Restabilirea sănătăţii, dincolo de suprafaţa 
ei trupească, înseamnă, deci, restabilirea legăturii iubitoare cu Dumnezeu " "Doctorul si tămăduitorul sufletelor 
si al trupurilor noastre", înseamnă restaurarea prin har a firii umane căzute în robia păcatului si a morţii. Nu 
putem obţine vindecarea fără Dumnezeu Care ştie toate si Care cîrmuieste toate cum este mai bine spre 
desăvîrsirea lor. Orice încercare de vindecare fără harul lui Dumnezeu cel iubitor de oameni este un eşec din 

start, o iluzie deşartă. Dumnezeu, cînd vindecă un om, îi cere însă conlucrarea iubitoare prin pocăinţă si 
nevointă (asceză). Intîi îi curăţă păcatele (cauzele bolii), apoi îi tămăduieşte rănile (efectele ei), înlăturînd si 
consecinţele lor (vezi Ps.102, mai sus) prin dăruirea harului Său. 

"Doamne, prin îndurarea Ta se bucură omul de viată, prin ea mai am si eu suflare; Tu mă tămăduiesti si-mi dai 
iarăşi viată! Iată că boala mea se schimbă în sănătate. Tu ai păzit viata mea de adîncul mistuitor! Tu ai aruncat 
înapoia Ta toate păcatele mele!" (Rugăciunea regelui Iezechia - Isaia 38.16-17) 

"Dar El fusese străpuns pentru păcatele noastre si zdrobit pentru fărădelegile noastre. El a fost pedepsit pentru 
mîntuirea noastră si prin rănile Lui noi toţi ne-am vindecat." (Isaia 53.5) 

"Veniţi să ne întoarcem către Domnul, căci numai El, după ce ne-a rănit, ne tămăduieşte, iar după ce ne-a bătut, 
ne leagă rănile noastre." (Osea 6.1) 

"Nu fii înţelept în ochii tăi; teme-te de Dumnezeu si fugi de rău; aceasta va fi sănătate pentru trupul tău si o 
înviorare pentru oasele tale." (Pilde 3.7-8) 

"Cununa înţelepciunii este temerea de Domnul, care odrăsleste pace si sănătate nevătămată; dar si una si alta 
sunt daruri de la Dumnezeu, Care revarsă cinste peste cei care îl iubesc pe Dînsul." (Sirah 1.17) 

"Fiule! In boala ta nu fi nebăgător de seamă; ci te roagă Domnului si El te va tămădui. Depărtează păcatul si 
întinde mîinile spre faptele drepte si de tot păcatul curăteste inima ta." (Sirah 38.9-10) 

"Şi Iisus străbătea toate cetăţile si satele, învătînd în sinagogile lor, propovăduind Evanghelia împărăţiei si 
vindecînd toată boala si toată neputinţa în popor." (Matei 9.35) 

Mîntuitorul Iisus Hristos, ca Dumnezeu adevărat, ne-a adus împăcarea cu Dumnezeu, si prin aceasta, 
vindecarea deplină. Ne-a adus înfierea divină prin har si învierea din moartea păcatelor. "Dumnezeu S-a făcut 
om, ca omul să se îndumnezeiască prin har." (Sfintul Atanasie cel Mare) Biserica este tocmai Trupul Său 
mistic, divino-uman, comunitatea tuturor celor ce-1 iubesc pe El, în care El însuşi continuă să lucreze la 
mîntuirea, vindecarea si sfinţirea oamenilor. El e prezent în Biserică "în toate zilele, pînă la sfîrsitul veacului" 
(Matei 28.20). 

"Chemînd la Sine pe cei doisprezece ucenici ai Săi, le-a dat lor putere asupra duhurilor celor necurate, ca să le 
scoată si să tămăduiască orice boală si orice neputinţă." (Matei 10.1) 

Toată puterea Lui de vindecare (si sufletească si trupească) a oamenilor Mîntuitorul Hristos a lăsat-o 
Apostolilor Săi trimitîndu-le lor Duhul Sfînt si prin aceasta investindu-i cu misiunea de a propovădui 
Evanghelia si Calea mîntuirii: pocăinţa si credinţa ("cea lucrătoare prin iubire" " Galateni 5.6) în Iisus Hristos. 
Vestirea Evangheliei si vindecarea sufletească si trupească sunt nedespărţite, aşadar, în Ortodoxie, aceasta fiind 
misiunea trimişilor lui Dumnezeu în lume, a Preoţiei sacramentale a Bisericii. Vestitorii Evangheliei, clericii, 
sunt (si trebuie să fie) oameni vindecaţi, sunt (si trebuie să fie) oameni sfinţiţi prin prezenta harului divin în ei, 
care iradiază si celorlalţi, prin prezenta, viata, cuvintele si faptele lor, harul, vindecarea si mîntuirea aduse de 
Mîntuitorul Hristos. 

Dumnezeu lucrează si acum cu putere în Biserica Lui sfîntă, sobornicească si apostolică. Sfinţii Părinţi 
asemuiesc Biserica Dreptmăritoare a lui Hristos cu scăldătoarea Vitezda în care nu doar primii, ci toţi cei ce 
intrăm în ea (constientizînd unirea lor cu Mîntuitorul Hristos), primesc vindecarea deplină (prin curăţirea de 
patimi). Harul Său vindecător, Dumnezeu ni-1 dă nouă oamenilor, nu pe baza unui contract, ci ni-1 dă pe măsura 
intensificării unirii noastre iubitoare cu Mîntuitorul Hristos " Dătătorul harului, căci "din plinătatea Lui noi toţi 
am luat, si har peste har" (Ioan 1.16). Harul divin nu poate fi despărţit de Persoana iubitoare a lui Iisus Hristos - 
Logosul divin (Creatorul si Mîntuitorul lumii) prin care toate s-au făcut, si deci nu poate fi (atenţie!) obiect 
impersonal de speculă, cum pretind vindecătorii extrabisericesti de astăzi. Harul divin nu se obţine în mod 
magic sau mecanic de aiurea (prin vreo reţetă "spirituală", metodă sau tehnică automată, cum propun toţi 
impostorii), ci de la Mîntuitorul Hristos în mod iubitor-sacramental, precum însuşi Mîntuitorul Hristos a lăsat 



această rînduială Bisericii. 

Vindecarea omului prin purificare (înlăturarea a ceea ce e rău) si spiritualizare (dezvoltarea a ceea ce 
bun) vine aşadar ca un dar de la Dumnezeu Cel personal si iubitor, ca rod al iubirii si ca stimulent al ei. 
Demersul vindecării în Ortodoxie necesită un progres moral din partea omului, o conştientizare a prezentei si a 
lucrării lui Hristos în noi si între noi. Intrucît actul întîlnirii si al unirii omului cu Hristos prin har este un act de 
sfinţire a vieţii umane, clericul, cel ce înlesneşte si cheamă oamenii la această unire cu Hristos în Biserică 
trebuie să fie un trimis al lui Hristos si al Bisericii, un om sfinţit de Dumnezeu si confirmat public de Biserică. 
Biserica este Trupul mistic al lui Hristos si mădularele ei sunt în bună rînduială si pace. Clerul sau Ierarhia 
Bisericii formează tocmai mădularele ei conducătoare care mişcă întreg Trupul în ascultare de Mîntuitorul 
Hristos " Capul Bisericii. Dacă un om al Bisericii primeşte un dar, o harismă, de la Dumnezeu totdeauna pentru 
folosul întregii Biserici, Biserica, prin Ierarhia ei, confirmă si afirmă public aceasta printr-o slujbă de 
binecuvîntare (sau hirotesie). Ştim că "pe unii i-a pus Dumnezeu, în Biserică: întîi apostoli, al doilea prooroci, 
al treilea învăţători; apoi pe cei ce au darul de a face minuni; apoi darurile vindecărilor, ajutorările, chinuirile, 
felurile limbilor" (1 Corinteni 12.28). Aceste harisme le-a dat Dumnezeu anumitor oameni din Biserică, nu la 
întîmplare si în neorînduială, asa încît ei ar putea face orice de capul lor, ci într-o bună rînduială si ascultare 
ierarhică, "pentru că Dumnezeu nu este al neorînduielii, ci al păcii" (1 Corinteni 14.33). In Biserică, întotdeauna 
si "fără de nici o îndoială, cel mai mic ia binecuvîntare de la cel mai mare" (Evrei 7.7), deci cei cu harismele 
minunilor si vindecărilor sunt datori să asculte si să fie sub binecuvîntarea celor cu misiunea si cu harisma 
învăţăturii credinţei, adică a Episcopilor. Ori Sfinţii Părinţi, învăţătorii Bisericii, au lămurit credinţa ortodoxă ca 
grîul de toate neghinele ereziilor care sunt reactivate si recapitulate în doctrinele falşilor vindecători de astăzi. 
Harul lui Dumnezeu, cel tămăduitor si sfintitor, nu vine prin oameni care au regretabile confuzii dogmatice si 
morale (chiar dacă ei se declară ortodocşi, chiar dacă au Biblia si Crucea pe masă si icoane pe pereţi, chiar dacă 
spun "Tatăl nostru" si alte rugăciuni la începutul şedinţei terapeutice), ci prin oameni sfinţiţi de Dumnezeu si de 
Biserică. De aceea orice terapie sufletească din afara rînduielii Bisericii, din afara atmosferei iubitor- 
sacramentale a ei, este străină de Dumnezeu Cel ce locuieşte si lucrează deplin în comuniunea Bisericii. 

Acceptînd limitările unui limbaj scolastic, putem spune că în Biserică, Mîntuitorul Hristos tămăduieşte 
bolile sufleteşti si trupeşti ale oamenilor într-o împreună-lucrare cu ei prin remedii naturale si supranaturale. In 
remediile naturale, Dumnezeu, Creatorul si Mîntuitorul nostru, intervine pe măsură ce omul îsi rînduieste 
modul de viată potrivit cu natura lui psiho-somatică, adică eliminînd condiţiile nenaturale ce-i pot favoriza 
bolile. De exemplu, înfrînarea la mîncare este potrivită cu firea omului, pe cînd lăcomia (desfrînarea) este 
nenaturală. Remediile naturale urmăresc restabilirea condiţiilor naturale de viată organică si sunt deci legate de 
firea omului, putînd fi incluse între ele regimul alimentar (bogat în vegetale, ceaiuri) si medicamentos, igiena 
trupului (mişcare, băi, masaje), cumpătarea (blîndetea) sufletului, munca echilibrată, odihna, relaţiile constante 
cu semenii. Ele sunt folosite în medicina clasică. Abaterile de la viata organică naturală (potrivită firii umane) 
sunt păcate, căci sunt răzvrătiri fată de legea divină naturală, si deci trebuiesc tratate ca atare. Deseori multe 
boli trupeşti recidivează după un tratament pur medical-biologic, întrucît cauza bolii (care nu e doar trupească 
ci sufletească) n-a fost real înlăturată. De aceea, restaurarea firii sale bolnave, omul nu si-o poate face singur 
(atenţie!) apelînd la remediile naturale ca la un procedeu magic automat fără să ceară mila si ajutorul lui 
Dumnezeu, ci omul trebuie să conştientizeze relaţia sa iubitoare cu Dumnezeu, pe de o parte ca dintre o creatură 
si Creatorul ei, iar pe de altă parte ca dintre două persoane cu adîncimi infinite. Ori în conştientizarea relaţiei lui 
cu Dumnezeu, omul poate conlucra cu El prin har, la vindecarea (restaurarea) întregii sale firi bolnave, si mai 
apoi la sfinţirea sa. Căci vindecarea sufletului nu se poate face doar prin remediile naturale si biologice, doar 
apelînd la harul divin prezent în creaţie, ci prin harul divin mîntuitor si sfintitor adus oamenilor de Mîntuitorul 
Hristos si deplin prezent în Biserică. 

Sfintele Taine sunt cele mai importante remedii supranaturale de vindecare lăsate Bisericii de însuşi 
Dumnezeu Mîntuitorul nostru pentru mîntuirea si sfinţirea credincioşilor. Prin ele, harul dumnezeiesc ni se dă 
de către Mîntuitorul Hristos în chip supranatural, si în măsura în care ne este de folos spre mîntuire. Harul divin 
nu poate fi obţinut prin metode străine de rînduielile Bisericii, străine de învăţătura si sfinţenia Bisericii, căci 
Dumnezeu este trăit si cunoscut deplin în comuniunea Bisericii, si nu în afara ei. Vindecarea deplină a omului 
presupune, deci, participarea lui prin Sfintele Taine la viata lui Hristos, la viata Bisericii, la cunoaşterea si 
trăirea (conştientă si raţională!, nu superstiţioasă) a credinţei ortodoxe. îndeosebi Taina Pocăinţei si Taina 
Sfîntului Maslu împărtăşesc credincioşilor harul iertării păcatelor si al tămăduirii sufleteşti si trupeşti. "Este 

cineva bolnav între voi? Să cheme preoţii Bisericii si să se roage pentru el, ungîndu-1 cu untdelemn, în numele 
Domnului. Şi rugăciunea credinţei va mîntui pe cel bolnav si Domnul îl va ridica, si de va fi făcut păcate se vor 
ierta lui. Mărturisiti-vă deci unul altuia păcatele si vă rugaţi unul pentru altul, ca să vă vindecaţi, că mult poate 
rugăciunea stăruitoare a dreptului." (Iacov 5.14-16) Dacă nu totdeauna omul se vindecă trupeşte, aceasta se 
datorează fie nevredniciei (necredinţei) lui, fie pentru motivul că Dumnezeu are un plan tainic cu el (si aici se 
vede iconomia lui Dumnezeu care face din suferinţele omului un prilej de păstrare a lui în smerenie), amînîndu- 
i vindecarea. Oricum Dumnezeu nu poate fi forţat de creaturile Lui să le dea har cînd vor ele, ci Dumnezeu, 
"Care voieşte ca toţi oamenii să se mîntuiască si la cunoştinţa adevărului să vină" (1 Timotei 2.4), în iubirea Sa 
de oameni, El ştie si hotărăşte cînd si cum să intervină cu harul Său în viata omului. 

Pocăinţa, ca stare de străpungere a inimii pentru păcatele făcute, este prima condiţie esenţială pentru 
mîntuire si pentru vindecare. Ea purifică de păcatele trecute dar si întăreşte pe om în lupta cu ele si cu urmările 
lor. Pocăinţa pentru om, atît ca Sfîntă Taină cît si ca stare lăuntrică ("fericita întristare"), este o conlucrare cu 
Duhului Sfînt al lui Dumnezeu, ea nu se atinge doar printr-un efort uman, si de aceea nu poate fi trăită în afara 
credinţei si a Bisericii Ortodoxe. Cea dintîi treaptă a vieţii creştine este cu adevărat recunoaşterea păcatelor si a 
micimii proprii în fata sfinţeniei si iubirii lui Dumnezeu. Pocăinţa aduce sufletul la smerenie, iar aceasta sparge 
împietrirea inimii omului făcînd-o receptivă harului dumnezeiesc. Căci "Dumnezeu celor mîndri le stă 
împotrivă, iar celor smeriţi le dă har" (Iacov 4.6). Pocăinţa (smerenia) este, deci, indispensabilă vindecării si nu 
poate fi atinsă în afara Bisericii. Nu poate fi de la Dumnezeu o vindecare deplină care nu vine din si nu duce la 
smerenie, care nu vine prin Ierarhia sacramentală a Bisericii si care nu duce la întărirea Bisericii. Numai prin 
Ierarhia Bisericii, Mîntuitorul Iisus Hristos dă iertarea si tămăduirea de păcate. Insă există si o falsă smerenie, o 
formă de înşelare satanică mai fină, care este prezentă în toţi impostorii. Aceştia spun că au primit de la 
Dumnezeu darul vindecărilor, trimitîndu-si clienţii (atenţie!) chiar si la Biserică, "la Spovedanie si la 
împărtăşanie", păcălindu-i pe oameni că ei ar fi cu Biserica, dar nu-si cer deloc acreditarea Bisericii (pentru că 
nici n-o pot primi cîtă vreme susţin ideologii contrare ortodoxiei, ca-n cazul radiesteziei " de exemplu) ci-si fac 
singuri reclamă prin ziare, reviste (precum: Paranormal, Formula As, Magazin, Dracula, etc.) cărţi, afişe si chiar 
prin televiziune. 

Răbdarea necazurilor si rugăciunea sunt alte condiţii necesare mîntuirii si vindecării. Scopul credinţei 
creştine si al Bisericii nu este vindecarea de boala trupului si evitarea suferinţei, ci unirea cu Dumnezeu. 
Curăţirea de bolile trupului vine în urma realizării unirii prin har cu Dumnezeu, ca un dar de la Dumnezeu. 
Dumnezeu hotărăşte cînd si cum ne vindecă de suferinţele trupului, însă El cere de la noi dorinţa de a fi cu El, 
iubirea noastră pentru El. Deseori, prin încercările suferinţei, Dumnezeu ne mustră pentru păcatele trecute, dar 
ne si încearcă dorul nostru după El. Răbdarea necazurilor ne devine astfel o scară către cer, o treaptă a nevointei 
noastre ascetice. Iar călăuza permanentă a vieţii noastre creştine (ascetice si mistice) este rugăciunea. Prin 
rugăciune omul se uneşte tainic (iubitor si înţelegător) cu Dumnezeu, prin rugăciune omul se descoperă pe sine 
smerit, avînd nădejdea doar în Dumnezeu (si nu în puterile lui). Prin rugăciune omul se pregăteşte de întîlnirea 
cu Mîntuitorul Hristos cea prin Sfintele Taine, dar tot prin rugăciune o si continuă. Rugăciunea si răbdarea 
necazurilor sunt cea mai comună cale de apropiere de Dumnezeu. Insă rugăciunea în comun a creştinilor 
dreptmăritori este mai bineplăcută Domnului, căci ea este sămînta si rodul iubirii dintre oameni. Rugăciunea 
comunitară este condusă de un trimis al lui Dumnezeu, de un om sfinţit de El, ca să stimuleze iubirea între 
oameni si cea dintre oameni si Dumnezeu. Preotul are si această harismă si misiune în Biserică. De aceea prin 
prezenta si prin lucrarea sa preotul este un organ al harului divin. "Luaţi, fraţilor, pildă de suferinţă si de 
îndelungă răbdare pe proorocii care au grăit în numele Domnului. Iată, noi fericim pe cei ce au răbdat: ati auzit 
de răbdarea lui Iov si ati văzut sfîrsitul hărăzit lui de Domnul; că mult-milostiv este Domnul si îndurător. Iar 
înainte de toate, fraţii mei, să nu vă juraţi nici pe cer, nici pe pămînt, nici cu orice alt jurămînt, ci să vă fie vouă 
ce este da, da, si ce este nu, nu, ca să nu cădeţi sub judecată. Este vreunul dintre voi în suferinţă? Să se roage. 
Este cineva cu inimă bună? Să cînte psalmi. Este cineva bolnav între voi? Să cheme preoţii Bisericii si să se 
roage pentru el, ungîndu-1 cu untdelemn, în numele Domnului. Şi rugăciunea credinţei va mîntui pe cel bolnav 
si Domnul îl va ridica, si de va fi făcut păcate se vor ierta lui." (Iacov 5.10-15) înainte de toate, trebuie spus că 
nu preotul vindecă, nici rugăciunea lui nu are efect asupra bolnavului "ex opera operato" (automat, magic, ca si 
cum cuvintele rostite de preot ar declanşa un efect sigur), ci Dumnezeu este Cel ce vindecă, Dumnezeu ascultă 
rugăciunea si alege pe cine să-1 vindece, cînd si cum. De aceea este necesară o colaborare iubitoare între preot 
si credincios, si între ei si Dumnezeu. Abia cînd această unire iubitoare în Hristos există, abia atunci Dumnezeu 
răspunde la rugăciunea lor comună, revărsînd mila Sa. Abia acum se împlineşte cuvîntul Mîntuitorului: "dacă 

doi dintre voi se vor învoi pe pămînt în privinţa unui lucru pe care îl vor cere, se va da lor de către Tatăl Meu, 
Care este în ceruri. Că unde sunt doi sau trei, adunaţi în numele Meu, acolo sunt si Eu în mijlocul lor." (Matei 
18.19-20) Unde nu este iubire în Hristos între oameni, ci interese meschine (în partea "vindecătorului") si 
disperarea necredinţei (în partea bolnavului), este limpede că nu este Hristos de fată, este limpede că acea 
terapie nu este de la Dumnezeu. 

Privegherea (trezvia, atenţia) si faptele bune sunt încă două condiţii ale vindecării depline în Biserică. 
Războiul nevăzut pe care ni-1 aduce vrăjmaşul diavol tuturor oamenilor nu este asa uşor pe cît ar crede 
majoritatea oamenilor; Mîntuitorul ne îndeamnă: "Privegheaţi si vă rugaţi, ca să nu intraţi în ispită. Căci duhul 
este osîrduitor, dar trupul este neputincios" (Matei 26.41), iar Sfintul Apostol Petru ne spune: "Fiţi treji, 
privegheaţi. Potrivnicul vostru, diavolul, umblă, răcnind ca un leu, căutînd pe cine să înghită" (1 Petru 5.8). 
Este un război continuu, este o luptă neîncetată la nivelul gîndurilor si senzaţiilor. Diavolul este expert si 
îmbătrînit (mii de ani) în viclenie si nu se dă bătut după ce este respins; ba încă îsi pregăteşte alte si alte metode 
(semne mari si chiar minuni), "ca să amăgească, de va fi cu putinţă, si pe cei aleşi" (Matei 24.24). Paza mintii si 
a simţurilor singuri n-o putem dobîndi niciodată. Ea vine prin harul lui Dumnezeu si cere din partea noastră 
smerenie, asceză, despătimire, rugăciune cât mai neîntreruptă, unirea cu Mîntuitorul Hristos prin Sfintele Taine 
si rînduieli ale Bisericii. Priveghind cu mintea, omul poate discerne atacul viclean al diavolului încă de atunci 
cînd i se strecoară precum un şarpe printre propriile gînduri, si imediat poate să-1 respingă. Priveghind cu 
mintea, omul poate simţi imediat în "doctrina terapeutică" o minciună flagrantă, o răstălmăcire a Adevărului 
creştin, sau o mascată abatere eretică plină de otravă pentru suflet. Toţi trebuie să priveghem, rugîndu-ne, toţi 
trebuie să fim atenţi la vicleşugurile vrăjmaşului ucigaş de oameni, căci pierzîndu-ne o clipită atenţia ne putem 
pierde chiar mîntuirea. "Nu este de mirare, deoarece însuşi satana se preface în înger al luminii" (2 Corinteni 
1 1.14). Privegherea si faptele bune ne dau o experienţă prin care putem cerne (în sita dreptei credinţe) si 
discerne faptele si intenţiile altora. Pentru că mulţi, deşi fac fapte aparent bune, sunt străini de Duhul bunătăţii, 
smereniei si iubirii dumnezeieşti. însuşi Domnul Hristos ne-a atenţionat: "după roadele lor îi veţi cunoaşte. Nu 
oricine îmi zice: Doamne, Doamne, va intra în împărăţia cerurilor, ci cel ce face voia Tatălui Meu Celui din 
ceruri. Mulţi îmi vor zice în ziua aceea: Doamne, Doamne, au nu în numele Tău am proorocit si nu în numele 
Tău am scos demoni si nu în numele Tău minuni multe am făcut? Şi atunci voi mărturisi lor: Niciodată nu v-am 
cunoscut pe voi. Depărtati-vă de la Mine cei ce lucraţi fărădelegea." (Matei 7.20-23) " Atenţie ! 



înşelăciunea demonică 

Ca o cauză si ca o consecinţă clară a decăderii morale si spirituale a "omului modern" îngîmfat în 
propria-i suficientă ce nu mai lasă loc lui Dumnezeu, boala aproape molipsitoare a societăţii secularizate de 
astăzi este, precum bine se vede, individualismul (egoismul, iubirea de sine). Omul individualist, treptat, poate 
ajunge să fie posedat total de duhul diavolului si uneori chiar fără să-si dea seama. Ucenicii (si proorocii) 
diavolului sunt, deci, oamenii care-1 urmează pe diavol în viata lor, copiind de la începătorul răutăţii si al hulei 
mîndria si închipuirea de sine, îmbolnăvindu-se sufleteşte tot mai mult si îmbolnăvindu-i si pe alţii. Ori 
neopăgînismul si autolatria omului contemporan sunt plăgi nevindecabile fără smerenia creştină si fără harul lui 
Dumnezeu. Iată cum descrie Sfintul Apostol Pavel starea de boală duhovnicească a vremurilor noastre: "în 
zilele din urmă, vor veni vremuri grele; că vor fi oameni iubitori de sine, iubitori de arginti, lăudărosi, trufaşi, 
hulitori, neascultători de părinţi, nemultumitori, fără cucernicie, lipsiţi de dragoste, neînduplecaţi, clevetitori, 
neînfrînati, cruzi, neiubitori de bine, trădători, necuviinciosi, îngîmfati, iubitori de desfătări mai mult decît 
iubitori de Dumnezeu, avînd înfăţişarea adevăratei credinţe, dar tăgăduind puterea ei. Depărtează-te si de 
aceştia." (2 Timotei 3.1-5) 

Supus la un flux divers de informaţii, omul contemporan nu mai ştie să aleagă binele de rău, adevărul de 
minciună, esenţialul de neesential, deseori fiindu-i prezentate răsturnat realităţile si valorile. Astfel, în această 
confuzie informaţională, discernămîntul i se alienează tot mai mult, imprimîndu-i omului în suflet o pecete 
pătimaşă care îi afectează serios viata întreagă. Asa că omul contemporan uită de Dumnezeu Cel Viu, si-si face 
dumnezei după chipul lui. Religia si morala creştină sunt exilate într-o periferie a existentei si sunt chiar 
înlocuite cu noi "căi spirituale" de tip demonic. Asta este, de fapt, strategia diavolului: să strice si să răstoarne 
ierarhia valorilor în mintea omului, asa încît omul să se rătăcească complet în confuzia stîrnită de diavol, să nu 
mai poată distinge spiritualitatea autentică (Calea " Hristos) în labirintul de spiritisme ieftine. De aceea, ne 

12 



trebuie o temeinică pregătire ascetică, dogmatică si mistică, în linia Sfinţilor Părinţi, pentru a scăpa din plasa 
"religiei viitorului" ("spiritualitatea demonică" New Age, cu totul opusă fată de cea ortodoxă). "Duhul grăieşte 
lămurit că, în vremurile cele de apoi, unii se vor depărta de la credinţă, luînd aminte la duhurile cele înşelătoare 
si la învăţăturile demonilor, prin făţărnicia unor mincinoşi, care sunt înfieraţi în cugetul lor. Aceştia opresc de la 
căsătorie si de la unele bucate, pe care Dumnezeu le-a făcut, spre gustare cu mulţumire, pentru cei credincioşi si 
pentru cei ce au cunoscut adevărul, pentru că orice făptură a lui Dumnezeu este bună si nimic nu este de 
lepădat, dacă se ia cu mulţumire; căci se sfinţeşte prin cuvîntul lui Dumnezeu si prin rugăciune. "(1 Timotei 4.1- 
5) 

Aproape toate formele de "medicină complementară" aduc în doctrina lor erezii contrare Adevărului 
creştin trăit si mărturisit de Biserică, precum: antropocentrismul, preexistenta sufletului, reîncarnarea lui, 
predestinatia lui astrală, dualismul, existenta unor "energii" (yin si yang) necunoscute si nerecunoscute de nici 
un Sfînt Părinte al Bisericii, nici de vreun cinstit om de ştiinţă, alienarea conştiinţei morale a omului, 
relativizarea valorilor infinite ale omului si a libertăţii lui, impersonalizarea harului divin si chiar a lui 
Dumnezeu, promovarea "iluminaţilor" păgîni s.a.. Sunt unii "terapeuţi" care apelează si la remedii naturale 
(acceptate de Biserică) si la întortocheate explicaţii ştiinţifice, dar, ce este foarte grav, introduc si răstălmăciri 
ale remediilor supranaturale (Sfintele Taine) din Biserică. Prezentarea acestora ca simple metode mecanice si 
magice de vindecare duce mai întîi la pierderea sensului autentic al trăirii comuniunii creştine, apoi la diluarea 
valorilor Ortodoxiei în masa relativistă a unor practici eterodoxe. Promotorii unor asemenea "sacroterapii" sunt 
certaţi cu învăţătura si legea bisericească, nefiind sub ascultarea si binecuvîntarea nici unui Episcop al Bisericii, 
si prezentînd în multe puncte esenţiale ale doctrinei grave confuzii dogmatice, iar în viata lor duhovnicească 
avînd serioase carenţe morale si mistice (unele chiar psiho-patologice). In general, impostorii se declară 
profund religioşi, întrucît merg pe la mănăstiri, pe la duhovnici renumiţi de la care fură cîte o binecuvîntare "ca 
să poată face oamenilor cît mai mult bine" (zic ei), dar nu le spun (duhovnicilor) prin ce metode. Unii se 
pozează ca mari creştini, tipărind cărţi ortodoxe (cu note si interpretări personale de-a dreptul eretice) si 
instalîndu-se în biserici fie în primul rînd, fie pe lîngă sfintele moaşte, arătînd că sunt preocupaţi de rugăciunea 
inimii. Mîndria iradiază din ei ca dintr-un cuptor. Foarte mulţi au primit investirea cu aceste puteri de vindecare 
(atenţie!) în vis sau în transă, prin glasuri sau prin arătări de "îngeri", de păsări, de lumini colorate sau de 
flăcări, etc. Aceştia ascultă numai de ce le zice "duhul" prin vedenie, manifestînd neascultare si ostilitate (chiar 
declarată) fată de Ierarhia sacramentală a Bisericii. Chiar si unii monahi si chiar clerici pot cădea în această 
înşelare demonică, inventînd teorii si practici noi, neortodoxe, promovîndu-le printre adepţi si creînd dezbinare 
între creştini (vezi cazurile Vladimiresti, Noul Ierusalim - Pucioasa, Visarionistii). Faptul că ies din Tradiţia si 
cuminţenia Ortodoxiei, din buna rînduială si ascultare ierarhică întemeiată de Mîntuitorul Hristos în Biserică, îi 
demască decisiv ca pe nişte falşi prooroci. De unde se vede că nu Duhul dragostei, al unităţii si al păcii din 
Biserica lui Hristos îi ajută pe ei, ci tocmai duhurile întunericului care nu suportă pocăinţa (smerenia) si 
ascultarea în Hristos. 

Vrăjmaşul diavol, în rai întîi a hipnotizat-o pe Eva, apoi a sugestionat-o (negîndu-i cuvîntul lui 
Dumnezeu), stimulîndu-i imaginaţia (că va fi ca Dumnezeu, dar fără Dumnezeu Cel Viu). Cu aceste mijloace, 
diavolul a făcut si face victime printre oameni mereu. Insă toţi proorocii diavolului, oamenii ce-i slujesc lui cu 
acelaşi scop ca si el (pierzarea oamenilor), folosesc aceleaşi metode ca si el. Hipnoza rezidă într-un "joc de 
scenă" si are ca scop adormirea (sau aburirea) mintii folosind anumite mişcări, gesturi, cuvinte si muzică (si 
chiar droguri sau alte substanţe) impresionante (unele sunt invocări satanice clare) care să-i fure atenţia omului 
din realitate într-o lume virtuală falsă, si să-i inducă omului o stare de somn (al raţiunii) receptivă influentelor 
demonice (de exemplu: unele vrăjitoare, îmbrăcate într-un anumit fel, folosesc cărţile de joc ca să-1 atragă pe 
om cu mintea într-un spaţiu de gînduri ireal; sau: ocultiştii cu iz asiatic te iau cu termeni în sanscrită ca să-ti 
devieze atenţia si să-ti inoculeze ideea că ei sunt nişte "superiori" de care trebuie să asculţi). Cu alte cuvinte 
hipnoza este una din metodele de "spălare a creierului", si de pregătire a lui pentru implantul gîndurilor si 
duhurilor demonice. 

Nedespărţită de ea este sugestia, care înseamnă lansarea de idei prin cuvinte si gesturi "atrăgătoare", idei 
care se înfig în mintea omului si pot rămîne uneori foarte mult timp. Omul slăbit cu gîndul (hipnotizat, cu 
conştienta adormită dar cu mintea aflată într-o stare de mare receptivitate la nivelul subconştientului) preia uşor 
aceste sugestii din afară, le păstrează în sine auto-alimentîndu-le; acum ele îi devin autosugestii, apoi treptat 
ajung obsesii, generînd angoase interioare si chiar psihoze. Diavolul îsi dă tot concursul ca omul să-si 

amintească ce i-a zis "proorocul mincinos", aducîndu-i mereu în gînd sugestiile necurate pe care i le-a săgetat 
acela. Din această pricină "de ce ti-e frică, de aia nu scapi". 

In imaginaţia (pe care Sfinţii Părinţi au numit-o puntea dracilor) mult decăzută sub povara patimilor si a 
educaţiei imorale a omului de astăzi, diavolul creează apoi iluzia (nălucirea) unei alte realităţi, si-1 ispiteşte pe 
om să o accepte ca adevărată. Imaginaţia pervertită prin păcate păstrează si amplifică astfel sugestiile si 
inducţiile de tip demonic, relativizînd obiectivitatea absolută a Adevărului creştin, si amestecînd valorile 
autentice ale dreptei credinţei creştine cu alte "valori" total anticreştine. In gîndirea omului pătimaş apare ideea 
că "toate sunt relative si subiective", deci n-ar mai fi nimic absolut si obiectiv; astfel, percepţia Adevărului, care 
este Cuvîntul lui Dumnezeu, este amestecată printre nălucirile minciunilor demonice, iar binele si răul îsi pierd 
consistenta lor absolută si ontologic-personală, sunt răsturnate si amestecate între ele. Cea mai mare viclenie a 
diavolului este să-i facă pe oameni să creadă că el (diavolul) nu există ca fiinţă personală, si deci oamenii să nu 
se angajeze în luptă contra lui, crezînd că "cel rău" este ceva impersonal, chiar ceva necesar. Mulţi oameni, 
chiar si printre creştinii ortodocşi, au această idee, si datorită acestei viclenii demonice strecurate în concepţia 
lor cad foarte uşor în mrejele proorocilor satanei. 

Performantele impostorilor stau, deci, nu atît în măiestria lor cît în ignoranta si în credulitatea victimelor 
lor. La "reuşita" unei şedinţe de terapie (de fapt, de orice "consiliere") ocultistă, diavolul are o triplă victorie: pe 
de o parte, impostorul rămîne în înşelarea sa (diavolul confirmîndu-i metoda încă o dată), pe de altă parte 
victima cade si ea în înşelare, si pe de alta mulţi alţii care văd "reuşita" sunt atraşi să încerce si ei metoda 
ocultistă. Aceasta si este voia diavolului, ca să fie înşelaţi cît mai mulţi oameni. "Iar oamenii răi si amăgitori 
vor merge spre tot mai rău, rătăcind pe alţii si rătăciţi fiind ei însisi. (2 Timotei 3.13) De aceea pe aceşti 
prooroci mincinoşi diavolul îi ajută din plin, mimînd deseori vindecări, si intervenind la nivel fizic chiar cu 
"semne si minuni", cu senzaţii de cald / rece, fortînd libertatea omului să-i accepte si să-i recunoască că ar fi de 
la Dumnezeu. In "terapiile complementare", unii pot proba o reală îmbunătăţire a stării de boală datorită 
remediilor naturale amestecate printre practicile oculte (si nicidecum "paselor energetice"), dar diavolul, care 
le-a si inspirat, intervine nevăzut si el cu mult aplomb, nu vindecînd boala, ci camuflînd senzaţiile de durere 
mărind presiunea sugestiei (că gata, s-a vindecat boala) în imaginaţia omului. Diavolul ştie să nălucească arătări 
si senzaţii, dar nu poate restaura firea bolnavă a omului; căci cum ar vindeca el pe om, pe care-1 urăşte de 
moarte? Dacă diavolul 1-a scos pe om din rai dorindu-i moartea, oare poate să-1 ajute cu ceva? Sau doar 
mimează binele ca să îl însele încă o dată? Ba încă foarte des demonii intervin chiar si fizic în trupul omului, pe 
fondul totalei posedări demonice a sufletului lui bolnav, hipnotizat si sugestionat continuu. Asa omul cade în 
închipuire si în mîndrie (tot mai mare), neglijîndu-si pe mai departe datoriile sale de creştin, iar diavolul îl duce 
pe om pe toate "căile" numai pe calea pocăinţei nu. După o vreme, cînd harul lui Dumnezeu îl cercetează pe 
om, diavolul se retrage din imaginaţia omului, boala si durerea revenindu-i acestuia în toată amploarea; abia 
ajunşi aici unii se dezmeticesc din rătăcirea lor (Dumnezeu chemîndu-i prin această suferinţă spre pocăinţă si 
spre Biserică); însă alţii cad în necredinţă si deznădejde (spre bucuria diavolului), refuzînd pe mai departe 
ajutorul Mîntuitorului Hristos prin Biserică, îndrăcindu-se treptat (atenţie!) si rămînînd chiar cu sechele psiho- 
patologice uneori toată viata. Alteori, cînd boala este cauzată de prezenta unui duh necurat, în timpul şedinţei 
paramedicale cu a sa viclenie caracteristică duhul rău se dă un timp la o parte, iarăşi înselîndu-i si pe vindecător 
si pe pacient. Dumnezeu totuşi îngăduie aceste ispitiri omului întrucît îi protejează libertatea si îi respectă voia 
acestuia. "Ca martori înaintea voastră iau astăzi cerul si pămîntul: viată si moarte v-am pus eu astăzi înainte, si 
binecuvîntare si blestem. Alege viata ca să trăieşti tu si urmaşii tăi." (Deuteronom 30.19) 

Hipnoza este clar un procedeu ocult, satanic, neacceptat de Biserica Ortodoxă. Să explicăm un caz: un 
om neinstruit A. asupra căruia s-a efectuat o şedinţă de hipnoză, a intrat în transă si a început să vorbească în 
engleză (el neînvătînd-o la scoală) zicînd că: "într-o viată anterioară am trăit în Anglia, în satul X.; mă numeam 
Y., părinţii mei erau Z., fraţii erau T., locuiam într-o casă lîngă rîul U., la poartă aveam un copac mare..." si alte 
detalii de viată adevărate pentru Y. ce pot fi probate chiar istoric. întrucît Ortodoxia combate reîncarnarea ca pe 
o erezie total neacceptabilă, reiese de aici că duhurile care intervin în experienţele de hipnoză nu sunt de partea 
Mîntuitorului Hristos. Apoi, diavolul (sau chiar mai mulţi diavoli) care l-a(u) ispitit pe Y. în şedinţa de hipnoză 
1-a luat în posesie pe A. si a grăit prin el unele lucruri adevărate despre Y. ca să însele pe oameni, "mărturisind" 
despre reîncarnare. 

Explicitarea bolilor trupului pe baza filosofiilor orientale, ca fiind cauzate de "dezechilibre si gîtuiri ale 

energiilor yin si yang", sau pe baza speculaţiilor radiesteziste ca fiind produsul influentei unor "interferenţe 
malefice de energii cosmice si telurice", nu are nimic comun cu Adevărul, deoarece omul nu este la discreţia 
energiilor cosmice impersonale care-i strivesc existenta, ci este persoană, infinit superior lumii nerationale. A 
susţine predestinatia este o gravă erezie întrucît îl face pe om inferior lumii impersonale care-i anihilează orice 
tendinţă de libertate. Omul este zidit de Dumnezeu Cel personal si iubitor de oameni. Bolile ne vin cu voia si cu 
ştirea lui Dumnezeu Care ni le îngăduie spre mîntuirea noastră, si deci si vindecarea noastră se face tot cu voia 
si cu ştirea Lui. Orice tentativă de vindecare fără dialog cu Dumnezeu în Hristos este un furt, o minciună, o 
falsă vindecare. Trebuie conştientizată în primul rînd relaţia de iubire cu Mîntuitorul Hristos, Adevăratul si 
Unicul Doctor si Tămăduitor, si de unire cu Biserica Lui. 

O femeie, vrăjitoare, a fost arestată de politie, pe motivul înşelăciunii (cazul a fost dat si la TVR1). 
întrebată cum a reuşit să păcălească atîtia oameni cu sume mari de bani, ea a recunoscut: "Păi dacă e prosti si 
crede ce le zic !". Noi ne punem o întrebare: de ce oamenii sunt atît de uşor de păcălit? Şi ne răspundem singuri: 
pentru că oamenii nu-L mai caută pe Dumnezeu " Dătătorul înţelepciunii si se complac în superficialitatea 
păcatelor. Oamenii au pierdut simţul si educaţia comuniunii creştine, si nu mai trăiesc deplin Adevărul si Viata 
Bisericii, nu mai percep corect înţelesurile dreptei credinţe, si deci îi tăgăduiesc puterea. Creştinii ortodocşi 
însisi nu mai trăiesc creştineşte, nu mai cunosc adevărurile credinţei sănătoase. Ce să mai zicem de eretici, sau 
de păgînii închinători la idoli? Pe bună dreptate, ne întrebăm si noi: "Dar Fiul Omului, cînd va veni, va găsi, 
oare, credinţă pe pămînt?" (Luca 18.8). 



încheiere si îndemn 

în occident procesul galopant de dizolvare a valorilor Ortodoxiei creştine în sincretismul New Age este 
pornit de peste 40 de ani, iar la noi în tară de aproape 10 ani. Dacă vom merge în ritmul acesta, viitorul 
neamului romînesc nu ni se arată deloc mai bun sau mai luminos, întrucît va fi iminent pericolul degradării si al 
dezbinării noastre religioase si morale. Căci si prin "terapiile complementare", ancorate bine în New Age, 
diavolul încearcă să fure Adevărul creştin din minţile oamenilor si să facă accesibile omului modern iniţieri 
satanice, chiar fără ca omul să vrea sau să ştie (manipularea se face insistent prin mass-media), si prin ele să-i 
impună un mod de viată antihristic. Trăim vremuri foarte tulburi astăzi, căci diavolul ştie că mai are putină 
vreme si caută să însele cît mai mulţi oameni prin tot mai subtile vicleşuguri. 

Noi, creştinii ortodocşi, care am primit harul dumnezeiesc si-1 primim neîncetat în Biserica 
dreptmăritoare a lui Hristos, prin Sfintele Taine, asa cum l-au primit toţi Sfinţii, nu trebuie să căutăm "semne si 
minuni" exterioare, care pot fi uşor simulate de duhurile rele, "ci tinînd adevărul, în iubire, să creştem întru 
toate pentru El, Care este capul " Hristos" (Efeseni 4.15). Să nu ieşim din hotarele Părinţilor noştri, din 
cuminţenia Ortodoxiei în care milioane de Sfinţi au primit făgăduinţele mîntuirii lui Dumnezeu, ci, "avînd deci 
aceste făgăduinţe, iubiţilor, să ne curăţim pe noi de toată întinarea trupului si a duhului, desăvîrsind sfinţenia în 
frica lui Dumnezeu." (2 Corinteni 7.1). 



Pentru o mai bună documentare puteţi citi 

1. Sfîntul Ignatie Briancianinov " Despre înşelare, Schitul romînesc Lacu, Sfîntul Munte Athos, 1999 

2. Ieromonah Serafim Rose " Ortodoxia si religia viitorului, Editura Cartea Moldovei, Chişinău, 1995 

3. Părintele Rodion " Oameni si demoni, Editura Schimbarea la Fată, 1999 

4. Mitropolitul Hierotheos Vlachos " Psihoterapia ortodoxă, Editura învierea, Timişoara, 1999 

5. Jean-Claude Larchet " Teologia bolii, Editura Oastea Domnului, Sibiu, 1997 

6. Diacon Petre I. David " Invazia sectelor, Editura Crist, Bucureşti, 1997 

INVAZIA YOGHINA 

de monah Flavian Creastă 



Chiar după revoluţia din decembrie 1989 si instaurarea libertăţilor democratice si spirituale, s-a început 
în tara noastră o ofensivă concertată din partea neortodocsilor împotriva Bisericii, a clerului si a credincioşilor. 
Acţionând lucid si calculat, s-au axat pe propagandă, ieşind în fată cu citate scripturistice, cu reviste si cărţi 
impecabile ce propovăduiau o facilă eliberare spirituală, astfel prinzând în plasă o serie de credincioşi mai puţin 
informaţi, oameni superstiţioşi sau dornici de a dobândi repede si uşor puteri supranaturale. Gimnastica 
atractivă ca si regimurile vegetariene au dat o notă de asceză si despătimire, o tentă mai mistică principiilor 
doctrinare mai greu de înţeles. 

S-a speculat si faptul că ierarhii Bisericii Ortodoxe Române tocmai începuseră să se dezmorţească si să- 
si dea seama de rolul ce l-au avut până atunci, dar si de acum încolo în mântuirea neamului românesc. Pusă în 
fată cu filosofiile orientale, apologetica teologilor s-a retras în defensivă, doar observând si speculând smintelile 
acestor maeştri yoghini, care nu s-au sfiit să-si dea arama pe fată. Dar strigătul de avertizare a venit prea târziu. 
Deja se formase un curent yoga ce prinsese în mediile universitare, la tinerii dornici de afirmare spirituală, în 
mediile aristocrate unde principiile orientale aduceau un suflu nou minţilor snoabe si în masele defavorizate, 
dornice de ieşire din sărăcie si necazuri. Cei mai în vârstă veniseră cu probleme de sănătate, alţii cu diferite 
refulări sau complexe de inferioritate, sau pur si simplu din curiozitate. Toţi erau mânaţi spre integrarea în 
absolut, spre dizolvarea nirvanică, contrară stării de sfinţenie din Ortodoxie. 

O privire aruncată în ultimii zece ani de istorie socială ne îngrozeşte. Aproape nu există spital de 
psihiatrie care să nu fi avut cazuri de dereglări mentale si tulburări sufleteşti ale oamenilor ce avuseseră de-a 
face cu yoga. Deşi manifestările erau diferite, toţi trecuseră prin studii de "vid interior", de depersonalizare si 
aplatizare a voinţei ce-i transformaseră în nişte zombi apatici, în momâi docile si supuse numai cerinţelor 
maestrului. Dese au fost cazurile de destrămare familială, de retragere din social si de circumscriere unor reguli 
anticreştine. 

Mult propovăduita credinţă în reîncarnare, a întrupărilor succesive până la eliberarea de karma, taie 
rădăcinile istorice naţionale, induce indiferenta fată de lume, atacă frontal dogmele si Credinţa Ortodoxă. Orice 
eveniment e privit ca implacabil si iremediabil, totul e maya, totul e trecător. Microbul reîncarnării nimiceşte 
existenta, singularizează omul, îl transformă din persoană comunitară în ins egocentric si idolatru. Mortifică 
viata, o închide într-un chin perpetuu, fără cruce, fără înviere. Filozofiile orientale alterează concepţiile creştine 
familiale, priveşte femeia primitiv si blasfemiator, propagă un spiritualism fără suflet, o virtute fără datorie, o 
morală fără Dumnezeu. Aparentele similitudini cu monahismul ortodox sunt clar ireductibile comparând numai 
cultura morală, viata de obşte, scopul ascezei si efectele rugăciunii. Yoga e sterilă în viata practică pentru că îsi 
sterilizează adepţii. Nu mai eşti român, nu mai eşti ortodox, nu te mai numeşti părinte sau fiu, eşti un nimic, un 
diluat în conştiinţă, un dizolvat în universalitate. 

Din mărturiile unor foşti yoghini ce au trecut la Ortodoxie, se remarcă prezenta unei tactici bine puse la 
punct, a unor scenarii studiate după care trebuie să decurgă evoluţia mentală si spirituală a unui începător în 
domeniu. Indiferent de denumirea practicilor orientale: sahadja-yoga, hatha-yoga, tantra-yoga, laya-yoga, bahti- 
yoga, zen, dianetică, qi-qong, vindecare bioenergetică, vorbire cu supra-eul, meditaţie pozitivă, toate aveau 
acelaşi tipic. La început se inoculează ideea unei depline libertăţi în practică, care treptat este înlocuită cu 
restricţiile unor dezvăluiri secrete (de exemplu noi centri energetici principali si secundari), ale unor reguli ce 
trebuiau acceptate pentru bunul mers al lucrurilor (se ascultă si se execută numai ce spune instructorul), a unor 
materiale ce nu trebuiau multiplicate sau transmise, tehnici de meditaţie "mai intiatice si mai tainice"(mantrele). 
Toate acestea apăreau gradat, asa încât practicantul ajunge să nu mai poată vorbi despre ceea ce face decât cu 
colegii de la club. Curiozităţile deveneau inoportune, întrebările mai deranjante primeau răspunsuri răstălmăcite 
sau prea elevate, punându-te în situaţii penibile ce-ti retezau simţul obiectiv. 

Primele şedinţe de meditaţie erau însoţite de stări euforice neobişnuite, nemaiîntâlnite, pacificatoare. Si 

erai cuprins de o dragoste neţărmurită pentru cei din jur, dar mai ales pentru instructor. El, marele guru, 
devenea centrul existentei tale, pentru că el îti urmărea îndeaproape evoluţia spirituală, el îti recomanda noile 
tehnici de lucru, noi regimuri dietetice, restricţii la unele lucruri înconjurătoare ce te-ar putea îndepărta de 
drumul pe care mergi. Rapoartele cu Biserica erau la început tangenţiale, recomandate chiar de unii maeştri, dar 
tulburările ce inevitabil apăreau erau apoi eliminate printr-o dedicaţie din ce în ce mai totală doctrinei si 
practicării yoga. 

După ce practicantul s-a obişnuit oarecum cu ciudăţeniile văzute, era pregătit pentru a accede la "nivele 
spirituale superioare", de a intra cu totul si desăvârşit în ritmul impus, din plăcere si dorinţă de afirmare. Egoul 
creştea pe măsură ce apăreau si unele rezultate. Nu se pot contesta unele capacităţi paranormale ale yoghinilor, 
dar privite prin adevărul credinţei ortodoxe, acestea nu erau decât posedări de energii demonice, cu ajutorul 
cărora îti lărgeai sfera cunoaşterii luciferice. Intrai într-o altă lume, a iluziilor deşarte, a luminilor drăceşti, 
încep să apară viziuni extatice, decorporalizări, tendinţe de levitatie, citirea si transmiterea gândurilor, 
"programarea" viitorului, inducerea unor stări de transă prelungite. Practicantul este convins că are nişte puteri 
si că le poate folosi. Bineînţeles, sensul manifestărilor e pozitiv, axate pe facerea de bine, dar se alunecă uşor în 
magie, şamanism, vrăjitorie. Yoghinul se erijează în protector mondial, în luptător împotriva forţelor răului, 
totul spre a-i forma conştiinţa unui semi-zeu. Persoana lui Iisus Hristos ori este ignorată, ori este substituită unei 
reîncarnări anterioare. 

începea procesul de conversie mentală, de percepere distorsionată a realităţii, de nebunie. Deja crizele 
ce atingeau patologicul erau considerate ca o parte din practica tehnicilor de dezengramare dianetică. Citind 
mărturiile unor participanţi la aceste scene aveai impresia unei adunături de sceleraţi: "care mai de care se 
tăvălea cuprins de spasme, atunci când retrăia engramele, unii urlau de durere, unii suceau mâinile la alţii, în 
timp ce alţii le suceau picioarele pentru a-i face să retrăiască mai din plin engramele, alţii răgeau ca nişte 
animale înjunghiate, alţii, mai liniştiţi, vorbeau de ti se înfiorau urechile, alţii râdeau ca nebunii sau istericii, 
alţii plângeau în cea mai mare disperare. La sfârşit toţi s-au liniştit, au făcut meditaţie, păreau liniştiţi si 
relaxaţi." 

Pentru aprofundarea cunoştinţelor se organizau tabere (oshramuri) la mare (cu baza la Costinesti) si la 
munte (Ceahlău, Rarău, s.a.) pentru cei mai silitori. Practic se puneau în aplicare tehnicile din Tantra-Yoga. 
Nudismul era dezinvolt si sexul era liber. Partea mistică acoperea eventualele "pudori" ale unora prin explicaţii 
de genul: echilibrarea energiilor yin(-) feminine si yang(+) masculine, prin cuplarea acestora ajungându-se la 
echilibru. Desfrâul era mai desăvârşit cu cât grupul era mai mare, băieţi cu fete la grămadă, cu consacrare 
înainte zeului Shiva sau zeiţei Kalisa si uneori direct profesorului. Se practicau perversiuni, se făceau filmări si 
poze. Desfrâul era mai desăvârşit cu cât grupul era mai mare, băieţi cu fete la grămadă, cu consacrare înainte 
zeului Shiva sau zeiţei Kalisa si uneori direct profesorului. Se practicau perversiuni, se făceau filmări si poze. 
Nu întâmplător revistele Yoga abundă de pornografiile templelor hinduse, pregătind terenul pentru practica de 
mai târziu. Practicanţii acuzau modificări somatice, stări sexuale ciudate si o stare de letargie permanentă. 
Dispoziţiile sufleteşti alternau rapid: când se trăiau stări de iubire, devoţiune si exaltare, când dezgust, 
nervozitate, deznădejde, ce produceau grave dezechilibre psihice. E semn că în interior încă se mai duce o 
luptă. 

O altă oroare practicată frecvent era si urino terapia: o picătură sub limbă si erai tămăduit. Deja tehnica 
se lărgise si se adâncise, cu precizări referitoare la recoltarea urinei, modul de administrare si depozitare. Cea 
mai apreciată era urina de femeie, recoltată în anumite perioade, ce se procura din belşug si era pusă la 
dispoziţie cu mărinimie. Scârbosenia era ascunsă în spatele reţetei de tămăduire, a doctrinei si a asigurărilor 
maestrului. Oricum, dacă toţi o practicau convinşi de ceea ce fac, de ce nu ai face-o si tu? Sub aspect medical 
totul nu e decât o intoxicare voită a organismului, ce afectează organele interne. 

Taberele la munte erau mai mult solitare, de interiorizare, de căutare si dialog cu supra-eul. în aceste 
plaiuri se manifestau mai ales viziunile demonice cu revelaţii intiatice, descoperirea de lumi noi, necunoscute si 
de neînţeles încă. Tocmai acest lucru atrăgea si captiva. Te întorceai plin de energie si de sine pentru a o lua de 
la capăt. S-a remarcat la practicanţii ce se pregăteau pentru a păşi pe cea de-a treia treaptă de guru, închiderea în 
sine, introvertirea, ce-ti dădea un aer misterios, de iniţiat, nepăsarea pentru cei din jur care deveniseră numai o 
sursă de energie si nimic altceva, manevrarea cu uşurinţă a tehnicilor si chiar atingerea unor recorduri. Totul 
mergea strună, tu erai propriul tău maestru, propriul dumnezeu, împins înainte de râvna pentru mai mult, mai 

sus, mai bine. Lărgirea în cunoaşterea "voii lumii" îti mângâia egoismul si slava deşartă. începusesi deja să te 
statorniceşti în mândrie. La acest nivel, Spiritualitatea Ortodoxă era considerată depăşită, fosilizată, fără sens, 
căci tu trăiai mai intens si mai puternic decât Sfinţii de până acum. Erai un creştin prea evoluat, încât nu mai era 
nevoie de Biserică, de Sfintele Taine si de citirea Sfintei Scripturi, deoarece "te conectai" direct la divin. 

Putinele mărturii pe care le avem de la persoanele ajunse în acest stadiu se datorează faptului că se păşea 
deja pe drumul fără întoarcere, de desăvârşită posedare demonică, de la care doar o minune dumnezeiască te 
mai putea întoarce. 

Erai urmărit de mirajul maestrului: eşti mai mare cu cât domini mai mult, eşti mai puternic cu cât cunoşti mai 
multe. Chiar dacă păstrai unele aparente fată de ceilalţi, în tine Ortodoxia era defăimată, blasfemiată, urâtă, 
făcută ca o ascunzătoare a adevărului, o unealtă a robirii maselor de către preoţi. De aici era plecarea, pe hulirea 
credinţei îti ridicaseşi turnul din care acum priveai ameninţător si sfidător înjur. Dar vai, cu cât urci mai sus, cu 
atât căderea va fi mai zdrobitoare. 

Nu mai reuşeşti să-ti dai seama că practici un pseudo-crestinism, că totul nu e decât o vicleană imitare a 
adevărului. Lumina divină si energiile necreate sunt substituite luminilor mintii întunecate si a energiilor create, 
demonice. Activitatea în planurile energetice era intensă, încât te simţeai ca un generator supraîncărcat. îti 
doreai strălucirea unei faceri de bine, încât de aici si până la vindecările bioenergetice nu era decât un pas. 
Primii bioenergeticieni de la noi si-au făcut stagiatura la ruşi sau la bulgari, ori chiar în tară alături de ciudaţi 
"harismatici orientali" de la care au învăţat specularea naivităţii oamenilor si racolarea de noi adepţi. într- 
adevăr, nu se pot contesta anumite manifestări energetice sau percepţii extrasenzoriale ale acestora, dar privind 
îndeaproape pe cei ce au urmat aceste energo-terapii s-a observat că în majoritatea cazurilor boala a recidivat cu 
o mai mare putere ca la începutul tratamentului. Nu se reuşea măcar o stopare a bolii ci doar o acoperire a 
acesteia prin diferite practici oculte. Dar maladia înăbuşită continua să roadă si să răbufnească într-o formă 
generalizată. Sunt cunoscute cazuri de eliminare a dependentei fată de droguri prin practicarea yoga, de fapt se 
transla efectul halucinogen al narcoticelor în stările de depersonalizare meditativă si extaz nirvanic. Alţii au 
reuşit să lase băutura dar s-au apucat, după ceva timp, de fumat. Săracii, li se schimba doar forma de 
manifestare a bolii, dar patima rămânea. Asa cum răul nu poate scoate alt rău, cum ar putea vindeca patimile un 
om pătimaş? Ca să nu mai amintim că toate aceste "consultaţii" costau ceva bani si relaţii. 

Este clar că arsenalul de metode hipnotice, stări de transă, pase energetice, sugestii si autosugestii, nu 
pot acţiona decât la un anumit nivel, tocmai în punctul de descentrare somatică si mentală umană. Boala este 
mai întâi sufletească si apoi trupească, vindecarea sufletului aduce si tămăduirea trupului. Iar păcatul din om nu 
se poate şterge de către alt om ci numai prin Duh Sfânt, dat nouă prin Sf Taine ale Bisericii, prin spovedanie si 
împărtăşanie, iar mai apoi printr-o strădanie în păstrarea curăţeniei si practicarea virtuţii. Or, aceşti 
bioenergeticieni, de o moralitate lamentabilă si o gândire abjectă erau rupţi de Biserică, de Sfintele Taine. 

înaintând în intimităţile unui maestru yoga, descoperim noi si adânci forme de îndrăcire. încă de la 
început se cultivau dialogurile cu supra-eul, un fel de însoţitor atotstiitor ce era foarte folositor atât în viata 
cotidiană, cât si în cazurile extreme. Se căuta o discernere a glasului, căci "puteau apare interferenţe si mimări 
de la cel rău". Până la urmă yoghinul ajunge să creadă si să facă tot ceea ce îi dictează această voce din ce în ce 
mai imperativă. "Toată atenţia îti era îndreptată către supranumitul guru luciferic spre a-1 venera, a-i urma 
sfaturile, pentru a-1 diviniza". Aici e rătăcirea, aici sade înşelarea. Este cumplit cum diavolul îsi creează armate 
de zombi comandaţi doar printr-un glas. Cei ce au reuşit să iasă de sub aceste influente au reclamat o continuă 
încercare de posesiune a "supra-eului" asupra lor, prin tensiuni si ameninţări înfricoşătoare, de care au scăpat 
doar prin chemarea numelui Domnului Iisus Hristos. 

Dar urcuşul continuă si devine din ce în ce mai ameţitor, mai ilogic, mai nebunesc. După o aparentă 
acalmie, lucrurile încep să capete altă turnură, semnul unei noi schimbări. Visele si revelaţiile devin tot mai 
dese, mai elevate, mai exaltante. Ai impresia că poţi coordona totul, poţi programa evenimente în viitor, că poţi 
fi o parte a dumnezeirii. Ajungi să cunoşti starea de tăcere a mintii, te străbat fiori mistici ce transced timpul si 
spaţiul, descoperi o libertate a duhului, contempli frumuseţea veşniciei doar prin asceză nepersonalistă si 
meditaţie transcedentală. Exerciţiile de dezengramare si energizare duc la metode puternice de luptă împotriva 
"răului", cu rezultate spectaculoase. Ajungi să te crezi un înţelept vânător de diavoli, un pacificator al lumii, un 
stâlp al spiritualităţii. Crezi că ai atins perfecţiunile curăţirii, a dragostei, a înţelepciunii, devii întruparea 

dumnezeirii, un nou fiu, un nou Hristos. Mirajul e atins, ispita e desăvârşită. Te conştientizezi drept un vârf de 
lance ce trebuie să schimbe credinţele si mentalităţile celor din jur, prin proclamarea principiilor yoghine si 
reclama trăirilor personale. 

Privind ortodox mistica orientală, putem spune că e o practică magică profund ocultă ce speculează si 
perverteşte efectele sufleteşti si trupeşti. Mişcarea spre cunoaşterea fiinţei proprii, a sinelui, e atracţia spre 
nefiinţa, spre nimicul dinaintea creaţiei, iar tinderea spre autoîndumnezeire stă la baza marii căderi. Golirea 
mentală de tot ceea ce e relativ conduce la deraieri psihice finalizate în cele mai sinistre forme de nebunie. 
Ajungi un nebun ce-si acceptă, justifică si argumentează logic nebunia ca pe ceva sănătos, iar pe cei ce nu-ti 
împărtăşesc convingerile îi osândeşti ca fiind necunoscătorii adevăratei realităţi, "adevăraţii" nebuni. Prin aceste 
forme patologice, diavolul caută să atragă de partea sa voinţa omului si capacitatea lui de iubire, pentru a se 
mândri înaintea lui Dumnezeu cu adoraţia dată lui de creatura umană si pentru a prinde sufletul rătăcit, a-1 
schimonosi si chinui si aici si dincolo. Se creează o colectivitate posedată de draci, o turmă de oameni isterizati, 
cu manifestări animalice, ce se simt din ce în ce mai înflăcăraţi, mai înfierbântaţi, mai liberi. E un miraj al 
maselor ce constituie delectarea demonică a organizatorilor, care constă în pierderea sinelui, lipsa 
responsabilităţii, absenta sentimentului de culpabilitate, participare nemijlocită la puterea divinizată a 
anonimatului. Oamenii se lasă volatilizaţi de o putere superioară, nemaistiind ce fac, ce spun si ce gândesc. 
Luni de zile numai cu orez si apă, şocurile sufleteşti produse de ritualurile păgâne, suportate doar din dorinţa de 
a atinge măsuri înalte, au omorât multe trupuri si suflete, au tăiat mântuirea multor oameni. 

Un fost maestru Yoga, revenit la Ortodoxie, mărturisea: "In această fază, totul devine ultrasecret, orice 
divulgare fiind considerată ca un sacrilegiu si pedepsită ca atare. Cei ce urmează acestei căi din dorinţă de 
eliberare spirituală, de mântuire, merg în realitate pe nişte căi idolatre, iar unirea finală e unirea cu diavolul. Pe 
tot parcursul acestor practici are loc o îndrăcire treptată a individului până când, ajungând în etapa finală, omul 
este complet posedat de diavol, ajungând la nişte puteri paranormale supranaturale ce impresionează si 
copleşesc pe oamenii simpli. Pentru ca înşelarea să fie completă, diavolul îti insuflă o înţelepciune si o falsă 
curăţenie sufletească care poate induce în eroare orice om neavizat." 

Suntem creaţi după chipul si asemănarea lui Dumnezeu, înzestraţi cu libertate si viată. Tocmai aici se 
află piatra de poticnire a religiilor orientale: noi, ortodocşii, mărturisim o Treime nedespărţită si un Botez întru 
iertarea păcatelor. Noi nu mai aparţinem nouă înşine, căci Sf. Taină ne-a curăţit si a întipărit pecetea Treimii în 
noi, eliberându-ne de puterea satanei. întreita afundare ne-a înnoit, ne-a repus în drepturile de fii după har ai lui 
Dumnezeu, devenind ca nişte mici sfinţi dornici de sfinţenie. 

Nici un păcat făcut de om după Botez nu mai poate stinge acea licărire de dumnezeire pecetluită în noi, ci doar 
să o întunece în umbra patimilor, să ne înrobească sufletul si trupul. 

Dar Hristos Domnul ne-a dăruit pocăinţa, făgăduinţa de a ne asculta strigătul de disperare, tânguirea 
sufletului, dorirea libertăţii, dăruirea voii noastre. Aici e dialogul, de aici începe comuniunea: când se apropie 
Hristos de noi si ne înviază, ne înnoieşte, ne restaurează libertatea. Totul e pătruns de iubirea Tatălui si de 
pogorârea curătitoare a Sf. Duh. Comunicarea sinceră ne apropie de comuniunea personală, iar aceasta de 
cuminecarea treimică. Nu mai sunt singur, izolat, nu mai sunt eu ci noi care strigăm: "pâinea noastră cea de o 
flintă dă-o nouă astăzi". 

Aici e diferenţa fundamentală între Ortodoxie si Yoga: noi am fost eliberaţi odată de Dumnezeu la 
Botez, iar de atunci tindem spre o continuă înnoire, spre o permanentă înviere. Nu suntem împovăraţi de legile 
cosmosului, nu dorim o nirvana impersonală, nu suntem proscrişi la chin, nu punem tehnica mai presus de 
pocăinţă. Domnul Iisus a spus si cuvântul Lui rămâne adevărat în veci: "Fără Mine nu puteţi face nimic" si 
degeaba satana urlă: "Cu mine veţi putea face totul". Rămâne voinţa omului de a alege mântuirea sau osândirea. 

Primind Sf. Taine noi primim energiile divine, punem în lucrare libertatea noastră, instaurăm dialogul cu 
Dumnezeu. Nimeni nu ne poate elibera sau mântui decât Hristos Cel răstignit. Trăind în Hristos îl integrăm în 
viata noastră, murim cu El pentru a învia împreună cu El, Chipul si Cuvântul după care am fost creaţi. 

"Si oricine trăieşte si crede în Mine nu va muri în veac" (In. 11, 26) pentru că ne face nemuritori în fata 
morţii, ne apropie de binecuvântata împărăţie a Tatălui si a Fiului si a Sf. Duh. Amin. 

Cazuri de posedare demonica 



Dorim sa tragem un semnal de alarma asupra principalelor curente new-age care după Revoluţie si-au 
făcut loc nestingherite in societatea romaneasca, si care profitind de legislaţia îngăduitoare si de somnolenta 
teologilor, au prins rădăcini adinei in sufletele si minţile oamenilor inselati de dinsii. 



Cazul Pucioasa este un exemplu tipic de erezie new age, care sub statutul de biserica particulara, intruneste un 
amalgam de concepte din mai multe religii, străine de duhul ortodox, dar care are pretenţia de sfinţenie, 
autointitulindu-se Noul Ierusalim. Aceştia cred ca de acolo va incepe Mintuitorul judecata sa asupra lumii si ca 
romanii sunt poporul ales de către Dumnezeu, uitind ce spune Mintuitorul "Mergeţi in toata lumea si 
propovăduiţi Evanghelia la toata făptura" (Marcu 16, 15). 

Cazul Valentina este exemplul tipic de sarlatanie duhovniceasca, ce oferă diagnostice si tratamente de la 
distanta, viziuni si reţete dubioase, care atrag pe cei creduli si necredincioşi in mrejile vindecărilor demonice si 
inrobirii duhovniceşti. Trebuie amintit ca in afara bisericii ortodoxe lucrează duhurile inselarii demonice sub 
forma de energii, entităţi, spirite bune, de obicei populaţia neinformata inculta cazind cu uşurinţa victime unor 
asemenea practici ce se prezintă ca fiind de la Dumnezeu. Si după cum corb la corb nu-si scoate ochii, iată ce a 
afirmat Valentina despre yoghinul Bivolaru: "Este de ajuns sa-1 priveşti, ca sa-ti dai seama de lumina din el" - 
fara comentarii. 

Maica Sofronia ataca credinţa dinlauntrul ei, ca una ce face parte din cinul monahal. S-a făcut remarcata prin 
cărţile despre tratamente naturiste si reţete culinare. Problema apare acolo unde se face o referire explicita la 
descintece ce pot inlatura din viata omului toate "făcăturile cele rele ale oamenilor rai". Atunci ce rost mai au 
rugăciunea si postul lăsate de Hristos, atita timp cit omul se poate des-vraji singur prin nişte incantaţii mistice 
imprumutate din arsenalul vrăjitoresc? 

Gregorian Bivolaru este un caz tipic de yoghin ajuns intr-o stare avansata de posedare demonica (demonul 
desfriului) care practica perversiuni sexuale in grup, amintind prin acestea de Sodoma si Gomora, cetăţile 
biblice arse de Dumnezeu. Ba mai mult, urinoterapia si extazul urinar spurca trupul uman pe care Dumnezeu 1-a 
destinat a fi templu al Sfintului Duh. Este evident ca practicile si invataturile lui Bivolaru sunt categoric 
antievanghelice, antihristice. 

Vasile Andru este un amator de rugăciunea inimii care s-a abătut de la invataturile filocalice ale Sfinţilor 
Părinţi cazind inevitabil in inselare. Evita a-si formula concret doctrina religioasa, strecurandu-se abil printre 
paganism si ortodoxie, dar reducandu-le la un fond comun.de "cunoaştere universala". 

Cind spui Mărio Vasilescu vorbeşti de yoga "creştina". Hristos nu a vorbit despre meditaţie niciodată. Hristos 
ne-a invatat sa ne rugam, sa ne jertfim pentru aproapele, sa fim milostivi si sa implinim poruncile evanghelice. 
Yoga are la baza meditaţia care este terenul preferat al demonilor. Prin meditaţie omul sta de vorba cu demonii 
(prin ginduri si imaginaţie), pe cind prin rugăciune ne adresam direct lui Hristos... faceţi singuri diferenţa. 
Sfinţii Părinţi au arătat clar ca orice practici ce vin din afara ortodoxiei sunt inchinare la idoli, incalcarea primei 
porunci. 

Teologia modernista s-a dezvoltat concomitent cu teoriile evoluţioniste, fiind imbratisata cu uşurinţa de 
pseudo-teologi ortodocşi, catolici si protestanţi, care neantemeindu-si cugetările pe teologia Sfinţilor Părinţi 
ortodocşi, teologhisesc după mintea lor slaba fara a practica asceza si rugăciunea potrivit invataturilor 
filocalice. Asemenea profesoraşi doritori de a face cariera nu pot produce decit grave erori teologice si confuzii 
dogmatice. Mileniul III este renaşterea pentru teologia de birou, care se straduie cu deadinsul sa impace politica 
secularizanta si bolnava mistica occidentala cu Adevărul - Hristos, prin reducerea la un minim dogmatic si 

teologic. Limbajul se modifica pe sine, devine tot mai orwellian, mai apropiat de neanteles, de capcanele 
silogismelor apusene. 

Programele şcolilor Waldorf sunt grefate pe doctrina teosofica, ce are la baza un amestec ciudat de creştinism, 
religii orientale si samanism.Nu va miraţi daca copiii ce invata in aceste scoli ajung sa aibă grave tulburări 
psihice, comportamente tipice pentru demonizati. Tot ceea ce li se preda in stil occidental nu este decit un curs 
de indracire, de rupere de ortodoxie, de schimbare a mentalităţii creştine. 

Radiestezie, acupunctura, bioenergie sunt vechi practici orientale adaptate la nivel de intelegere european. 
Toate au la baza activarea centrilor energetici si conectarea la "energeticul divin", practici ce sunt extrase din 
ritualuri pagane orientale. Totul face pregătirea spre primirea misticii yoghine cu toate blasfemiile ei. Relevante 
sunt numeroasele cazuri de demonizare ale persoanelor care au practicat sau au apelat la aceste surogate 
spirituale, persoane care si-au găsit pina la urma vindecarea la preoţii ortodocşi. 

Globalizare si catolicism Pricepind creştinismul ca o noua teocratie politica, asemenea celei a Vechiului 
testament, catolicismul roman la activitatea sa unificatoare n-a pasit în calitate de Biserica, ci în calitate de stat, 
de imperiu puternic, care ar fi avind dreptul sa înghită toate popoarele si statele. 

Nu exista viclenie a vremii împotriva căreia Biserica Ortodoxa sa nu aibă leac: se ridica împotriva celorlalte 
"biserici" prin unicitate, se înrădăcinează si creste în viata neamului prin sfinţenie, se opune globalizarii prin 
sobornicitate si se ocirmuieste spre adevăr prin ascultarea apostoleasca. 

